1918ko Eusko Ikaskuntzen Kongresua eta historialariak: Beste iragan bat, etorkizun berri baterako. Noticias de Navarra\nDuela ehun urte Oñatin buruturiko Kongresuan euskaldunen iraganari buruzko azterketa eta ebaluazioa egin zen, etorkizun berri bati ateak zabaltze aldera\nJoseba Agirreazkuenagaren erreportaia - 2018(e)ko martxoaren 12a, astelehena - 06:03etan eguneratua\nBernardo Estornesen ‘La Historia del País Vasco’ liburuaren azala.\nOñatin 1918ko irailaren lehen astean, Oñatiko Unibertsitatean, Euskal Herriko zientzialarien bilkura antolatu zen. Deialdia hego Euskal Herriko lau Aldundiek eta hiru elizbarrutiko (Gasteiz, Iruñea, Baiona) apezpikuek egin zuten. Helburua, euskal herritarrak kultura zientifikoan sartzea, komunitate zientifikoa antolatzea unibertsitate berria egituratzeko eta autonomia politikoaren aldarrikapena sustatu. Horretarako lehendabizi Kongresua antolatu zen eta gero erakunde berri bat Kongresuko erabakiak indarrean jartzeko. Hitzaldi nagusi guztietan eta sail zientifiko bakoitzean euskaldunen iraganari buruzko azterketa eta ebaluazioa burutu zen. Kongresuan etorkizun berri bat asmatu nahi zen eta horretarako iragana arakatu behar.\nZeregin horretan historialariak ez ezik, beste sailetakoak ere saiatu ziren. Euskal herritarren iraganari buruzko historia berri baterako abiapuntua jarri nahi zen. 1918an oraindik orain iraganaren azterketa liburu sakratuen arabera, Bibliaren argitan, sarritan egiten ohi zen. Baina Kongresuan kontakizun eta bestelako ipuinak albo batera uzteko ahalegina eginez, iragana zientzia historikoen ekarpenen argitan aztertzea aldarrikatu zuten.\nEuskal PizkundeaEuskal Pizkundea deritzona Urruñako (Lapurdin) jokoen bidez zabaltzen hasi zen. Urtero A. D’Abbadieren ekimenez iparraldean euskal literatura eta kirol jaiak antolatu ziren. Euskarazko produkzioaren garrantziaren erakusle izan ziren eta euskaldunak protagonistak bihurtu ziren. Espainako gobernuak, 1877an, Batzar nagusien bidez aukeraturiko liberal joerako gobernuak ezabatu egin zituen. Nora eza Euskal Herrian barrena zabaldu zen\nGiro horretan Euskal Pizkunde kulturala indarberritu zen hiriburu guztietan: Iruñean, Gasteizen, Bilbon eta Donostian. Eta Nafarroako Euskara elkargoak, iparraldeko A. D’Abbabierekin batera, Elizondon antolatu zituen jokoak eta bertan 1879an Arrese Beitiaren poesiak ondo baino hobeto mamitu eta laburbildu zuen egoeraren larritasuna: besterik ezean, ama euskara gelditzen zen. Baina iraganaren kontakizuna ipuinez beterik zebilen ahoz aho eta 1818ko Antxinako euskaldunen alabantzak euskaldun askorentzat benetako kontakizun biblikoa bihurturik zegoen.\nAldi berean, 1897an Donibane Lohitzunen egin zen euskal tradizioari buruzko Kongresuan, euskaldunek ba ote zuten historiarik eztabaidan jarri zen, Zazpiak bat aldarrikatuz. Mende amaieran, jatorrizko euskaldun iraganaz Telesforo Aranzadiren lan zientifikoa azpimarratu behar dugu eta beste bi historialari nabarmendu behar: Arturo Campion eta Karmelo Etxegarai. Biak poesian eta nobelagintzan aritu ziren baina iragana aztertzeko zientzia historikoen metodoak erabiltzen zituzten. Hirurak Oñatin izan ziren protagonista.\n1918ko Kongresua1918an Gasteiztar bat dugu aitzindaria, Anjel Apraiz, Julian Apraizen semea, Gasteizko Unibertsitate librearen irakasle izan zena 1870ean. A. Apraiz, Salamancako Unibertsitatean katedraduna zenak, 1918ko urtarrilaren 5ean Bilbon hitzaldia egin zuen Euskal unibertsitatearen premia eta aldarrikapena adierazteko. Munduan barrena unibertsitate ereduak aztertzen ibili zen eta unibertsitate berritzaileak ipar Ameriketakoen eredua jarraitu behar zuela eta ez horrenbeste Espainiakoa, adierazi zuen. Oñatin, La labor del pueblo vasco ante la cultura universal izan zen bere hitzaldi nagusia: “Colocar los asuntos que afectan a la vida de nuestro pueblo más profundamente, en un plano de universalidad”. Borondatea eta ekiteko gogoa ziren euskaldun nortasunaren adierazgarriak. Azken batean, ikuspegi globalean euskaldunen ekarpen eta ekintzabideak aztergai bihurtu nahi zituen. Ondoren erakundeko idazkari nagusi aukeratu zuten Salamancako katedraduna eta horretan iraun zuen 1936 arte.\nHezkuntza sailean, Luis Elizaldek 1918an adierazi zuen euskaldunak hezkuntzagatik interes gutxi adierazi izan ohi dutela “una de las mayores manchas de nuestra historia” eta horren ondorioz Euskal Herria dekadentzia politikoa eta sozialean erortzen ari zela.\nJose Migel Barandiaran dugu bestalde, lehen historia edo aurrehistoriako sailean, Telesforo Aranzadirekin batera Europan barrena arkeologiaren bidez, ekarpen nabarmenak egin zituena. Euskal Herrian ikertzaile eskola berri eta indartsua egituratu zuten, Europako zientzialarien pareko zena.\nKongresuaren talde antolatzaileko idazkari izan zena, 1919an Kongresuko liburuaren sarreran idatzi zuen Kongresuak “gure edesti ahaztu ta ilundua argiz hase nahiz” burutu zela. Beraz, aurrerantzean historialariek berebiziko lana burutu behar zuten.\nHistorialariakEusko Ikaskuntzako ohorezko presidente Arturo Campion historialaria izendatu zuten. A. Campion, Nafarroa ardatz harturik, Euskal Herriko historialaria bihurtu zen. Historialari enpirikoa, agiriei atxikitua, Europan barrena lantzen zen historiaren berri zuen eta sikologismo indibidualari garrantzia eransten zion. Iraganari buruzko historia era ederrean idatzi behar zela aldarrikatu zuen. Historia sail zientifikoko presidente Karmelo Etxegarai izendatu zuten. Erakunde publikoetako historialari nagusia zen eta 1917ko autogobernuaren aldeko Aldundien eskakizuna idatzi zuen. Erakundeen historia burutzen trebea eta zeha-tza izan zen.\nBaina garaiko Eusko Ikaskuntzako historialari nagusia, Bonifazio Etxegarai dugu. 1929an, Espasa-Calpe izeneko entziklopediarentzat Vasconia sarrera idatzi zuen eta laburpen horretan, erakundeak oinarri harturik, Euskal Herriko iragana historia bihurtu zuen. Aurrerantzean Euskal Herriko historia berritzailea idazteko agindua hartu zuen baina lan monografiak besterik ez zituen argitaratu. Bernardo Estornes Lasak aldiz 1932an Historia del País Vasco argitaratu zuen, esku liburu laburra eta euskal ikuspegi abertzalean oinarrituz.\nBaina 1933an Parisen argitaratu zen Euskal Herriko historia berri-tzailea: Théodore Lefebvrek idatzi zuen Les modes de vie dans les Pyrénées Atlantiques orientales izeneko lanak Euskal Herriko zibilizazio materiala arakatu zuen, zehazki azken 500 urteak. Herritarren eguneroko bizimoduen barrena abiatu zen, Annales eskolak gerora erakutsiko zuenaren aurrekari zuzena. Eta Th. Lefebvre iragarrita zegoen Eusko Ikaskuntzen VII Kongresuan, Lizarran, parte hartzeko, 1936ko irailean. J. Lakarra eta I. Gurrutxaga ere egitarauan zeuden. Baina karlistak, Mola eta Franco Errepublikaren aurka altxatu ziren eta ezinezkoa izan zen Kongresua burutzea.\nLehen historiaren arloan, J. M. Barandiaranek Euskal Herriko lehen gizakien bilakaera azaldu zuen mendebaleko Europaren kronologia aintzat harturik eta aplikatuz. Lehen gizaki eta euskaldun garaikideen arteko lokarria froga-tzen saiatu zen.\nErbestealdian eta nazioarteanEusko Ikaskuntza deseginik gelditu zen. Batzuk erbestean, besteak, karlismoaren ildokoak, hegoaldean. Iparraldean 1945etik Jose Migel Barandiaran Eusko Ikaskuntzen ildoa erakundetzen saiatu zen eta lortu ere 1953ra arte. Aurrerantzean J. M. Barandiaran dugu gidaria. 1948an Biarritzen VII Kongresua antolatu zen. Eusko Ikaskuntzen ikerketak nazioarteko beste historialari batzuekin aberastu egin ziren. Iparraldean Philipe Veyren lana azpimarratu behar dugu.\nHegoaldean, Donostian, 1944an, Real Sociedad Vascongada de Amigos del Pais antolatu zen Frankismoaren diktadurapean eta historiazko mintegiak antolatzen zituen. Fausto Arocena eta beste ditugun giro honetan, iparraldekoekin ere harremanetan egonik, 1949an, Julio Caro Barojak Los Vascos liburua argitaratu zuen. Eusko Ikaskuntzen ildoan kokatu behar dugu eta mugarria izan zen. Iragana, bereziki azken 1.000 urteetako iragana, historia bihurtu zuen. Gai berriak landu zituen Annales eskolakoen ildotik, historia berritzailea eta Euskal Herritarren historia arautu zuen.\nBuenos Airesen 1950an Instituto Americano de Estudios Vascos eratu zen eta aldizkaria ere argitaratu. Ildefonso Gurrutxagaren historiazko lan kritikoa azpimarratu behar. Aldi berean Jose Antonio Agirre lehendakariak, Biarritzen aurreratu bezala, euskaldunen historia politiko berria idatzi behar zela aldarrikatu zuen. I. Gurrutxagarekin prestatzen hasi zen, baina tamalez heriotzak harrapatu egin zuen eta bukatu gabe gelditu zen, ikuspegi eta balore demokratikoak azpimarratuz, idatzi nahi zuen historia berria.\nBaionan 1954an Euskal Museoak Euskaldunak munduan barrena Sa-lle de l’Expansion Basque erakusketa iraunkorrean jarri zuen, Uztari-tzeko Kongresuaren ondorio zuzena, M. Intxausti filipinar mezenasen eraginez.\nAzkenik, 1967an Renon, University of Nevadan, Eusko Ikaskuntzak eta euskaldunen historiari buruzko programa abiatu zen Jon Bilbao eta W. Douglassen ekimenez. Jon Bilbao historialaria, iparraldean J. M. Barandiaranekin idazkari eta iker-tzaile egon zen.\nOñatin1936ko Eusko Ikaskuntzako batzorde iraunkorreko kideak berriz elkartu eta Eusko Ikaskun-tza zutitu zuten. J. M. Barandiaranen ekimenez sail zientifikoak jarri ziren indarrean Eusko Ikaskuntza elkarte zientifikoa zelako eta honela definitu zuen: “Ikerketa oinarri-tzat darabilen elkartea”. Historia saila berriz berrantolatu zen 1979an eta lehen sailburua Jose Maria Jimeno Jurio izan zen. Historia sailak historian trebatzeko eta ikerketa zientifikoak eragiteko, premiazko azpiegiturak indartu ditu. Euskal Herriko sistema historiografikoaren sarea eta antolaketa abiatu eta Vasconia aldizkari zientifikoa sustatu eta nazioarteko sare indexatuan sartu du. Ikerketarako programak eta tokian tokiko historiak burutzeko jardunaldiak egitaraua burutu ditu eta gaur egungo historia egiteko agiritegia ere bai J. C. Jimenez de Aberasturiren zuzendaritzapean. Azken batean, Euskal Herriko historiazko ikerlarien bilgunea izan ohi da. 2012an, zuzendaritza berriak sail zientifikoak ezabatu egin zituen eta bestelako eraketa erabaki zuen. Historialarioi dagokionez, Vasconia aldizkariaren inguruan ikerketak argitaratzen ditugu, hurrengo urteetako erronka nagusia, Vasconia aldizkaria goi mailako index delakoetan sartzea dugularik. Azken batean, etorkizunari begira, euskaldunen iragana zien-tzia historikoen bidez lantzea premiazkoa dugulako.


Apaiza eta botanikari nafarra. Narbarte,1831-02-02 - Elbetea(Baztán), 1889-12-25.\nJosé María de Lacoizquetak euskal zientziaren historian ohikoa izan den jarrera irudikatzen du: "aintzat hartu gabeko jakintsua", natura zientziek, bizi bitartean ulertu ez zuten eta heriotzaz geroztik entzungor egin zioten, liluratutako eta bere baitara bildutako behatzailea.\nJarrera hori mundu akademikotik baino, bere herrikideengandik nabarmenagoa izan zuen. Mundu akademikoan ipar penintsulako flora-kriptogamen maisurik handientzat aintzat hartua izan zen; eta merituongatik, Botanikarako Frantziar Sozietateko (1877) eta Natura Historiaren Espainiar Sozietateko kide (1880) izendatu zuten.\nAgian, herrikide zituenentzako bere jarduera "arrotza" izan zen; baina horrela izatea onuragarria izan zen, izan ere, halako "bitxikerien" ondorioetako bat likenen eta beste landare batzuen mundua hobeto ezagutzea izan baita;tokiko floraren aniztasuna eta oparotasuna zehaztasunez behatzean -ikus bedi, osterantzean, bere Diccionario de los nombres euskaros de las plantas-, etimologia botanikoren ohiz kanpoko aberastasuna (bereziki euskaldunenean) zabaldu egin zuen.\nNoble-jatorriko familia (bere arbasoek idatzian eta sablez nabarmendu ziren) bateko seme nagusia izan zen. Lacoizqueta Iruñera eraman zuten eta bertako Kontzilio-Seminarioan, Probintzia Institutuan batxiler ikasketak egin ondoren, sartu zen. 1852ko ekainean apaiz ordenatu zen. 1857an, abadetzan jardun zuen parrokia bakarra izan zen Narbarteko apaizetxea lehiaketa bidez lortu zuen bere bizitza guztia bere zerbitzutan emanik.\nBere esku utzi zuten apaiz zerbitzuak denbora librerik izatea ekarri zion. Ordutik aurrera, "aisialdi-gune guztiak" natura-gaien ikerketa eta ikasketara" eman zituen Iruritako Fermín Irigaray, (1906, 47.orr) sendagileak idatzi zuen bezala: "Hain izugarrizkoa zen bere landarekiko zaletasuna ze, sarritan landaren ikasketa ezer ez zekiten norbanakoekin gogoetagai jartzen zuen. Landare bat ikustean, zena zela berarekin batera zegoena,...hartu eta astiro begiratu beharra zuen, eta beraz ohartzen zenean, landareaz zekien eta sentitzen zuen guztia adierazten zuen". Jarrera horrek bere eliztarren artean "Lakoizketako erua" (el loco de Lacoizqueta) goitizena jartzea ekarri zion: bere sotana eta gainjantziz, bere letoidun kutxaz, zeioz, mailuz eta zizelez, buru-txorakeriaz jota zegoena irudikatuz egunero belarretan zihoan apaiza. Iseka horietatik at, Lacoizquetak botanika zientzia bere "atseginerako ikasketa-gune izateaz gain, gogoeta liluragarri eta aszetikoak egiteko ere izan zen."\nBere sorlekuko parrokian hogeita hamaika urtetan zeharreko zerbitzuan, Lacoizquetak bere herbarioari buru-belarri ekin zion, etengabe belarrak eta landare lehorrak bilduz eta izen teknikoen bilketa-guneen, daten eta loraldien datuak antolatuz.\n1880ko hamarkadaren hasieran Bertiz haraneko landareen katalogo zabala idazten hasi zen, geroago, 1984an, Anales de la Sociedad Española de Historia Natural-ean argitaratua izandakoa eta liburu formatuan Madrilen 1885ean plazaratua. Katalogoak sortarazitako interesaren adierazle, Frantziar Botanika Sozietate ospetsuak ikerketaren atsegintasuna eta zorroztasun zientifikoa goraipatu izatea izan zen. Lanari ekin aurretik, Bertizaranako edafologia-, etnografia- eta geologia ikerketak dakartza; ondoren, landare espezieak izendatzen ditu: 809 fanerogama eta 495 kriptogama (iratze, goroldio, onddo, alga eta likenen artean; azken horretatik, egia esan, 186 aipu sartzen ditu eta ondorioz XIX. mendean Espainian argitaratutako likenen katalogorik zabalena da).\nKriptogamiagatiko interes handirik ez zegoen garai baten (fanerogamiak ez bezala), bilduma taxonomikoak nagusi ziren aldian, likenak aztertzeko metodorik ia ez zenean, aleak zehaztea zeregin zail eta nahasia zenean, Lacoizquetaren nagusitasuna -likenologiaren esparruan- aparta da. Eta egia esan, apaiz honek ez zituen aurkikuntza miresgarriak ( Nafarroan aipatutako 197 likenetatik 186 berari zor zitzaizkion) soilik burutu, baizik eta katalogoak lan espezializatuekin uztartzera zetorren metodo bat garatu zuen. Litekeena da, gainera, bere analisiak egin izaterakoan mikroskopioaz eta erreaktibo kimikoez baliatu izatea eta botanikari espainiar zein atzerrikoekin izandako gutunen harremanari esker (haien artean Juan Ruiz Casaviella bere herrikidea zena, Catálogo metódico de las plantas observadas como espontáneas en Navarra lanaren egilea) teknika haiek guztiak menperatu bide zituen.\nLortu zuen miresmen akademikoa edo lagun egin zion zoro ospeak ez zuen Lacoizquetaren beraren bizitza guztian ikertzen jarraitu izana eten. . Bere arlorik maitatuenak botanika-, hizkuntza- eta etnografia-esparruak izan ziren; eta bere Diccionario de los nombres euskaros en las plantas (1888) idazlanean jakintza-esparru horiek azaldu zituen. Idazlan horretan, etnografiarenarekin batera, garai hartan guztiena zen hizkuntzaren arloa ere (edo, hobeto esateko, etimologiarena) bere ikerketa kokatzen zuen jakintza-esparru beraren baitan, botanikoa alegia, bereganatu zezan amalgama bat lortzeko asmoa zuen. Horixe izan zen landaren erabilera enpirikoak deskribatzera eraman zuen ikuspegia -irakurlea aiherga utzi ez egiteko adinako herri-sinesmen erabat interesgarriak-, gero -sarritan, era fantasiatsuz baina- etimologiak ezartzeari ekiteko. Berea, ahalegin bakartia eta neketsua izan zen, lanak, bere kabuz argitaratu beharra izateaz gain hedapen gutxi izan zuen-eta; gainera hizkuntzalari asko ez zetozen bat bere metodo lexikografikoekin. Egia esan, bai Catálogo de plantas zein Hiztegia bere herbarioa osatzen duen bilduma handiago eta inprimatu gabeko baten zati dira; eta Lacoizquetak bere bizitza guztian zehar Bertizaranakoak bakarrik ez ezik Penintsulako eta baita beste Europako esparru batzuetako 2.500 ale botaniko baino gehiago bildu eta sailkatu zituen. Herbarioa osatzen duten 51 karpetak Lekarozeko komentuan daude


Berriak – 4 orrialdea – Zumardia\nArrokako Eskaladaren hastapen ikastaroa\nSarrera Eskalada benetan jarduera zoragarria da. Hala ere beste mendiko kirol guztietan bezala, arrisku handiak ditu berekin eta ezinbestekoa da dagozkion teknika zuzenak eta materialaren erabilera egokia ezagutzea, hartatik gero irekiko zaigun mundu liluragarrian segurtasunez ibiltzeko. Adin edota gaitasun fisikoak alde batera utzita, ikastaro hau eskaladan trebatu nahi duen ororentzat zuzenduta dago. Helburuak Ikastaro honen [...]\n2019-05-09T12:05:16+00:00\tmaiatza 9th, 2019|Ikastaroak|0 Iruzkin\nPIRAGUA eta PADDLE SURF (UDAKO KANPAINA 2019)\nEkainean eta uztailean, astebeteko ikastaro trinkoak, astelehenetik ostiralera, egunero ordu eta erdi eginez Helburuak: -Natura eta inguruarekiko jarrera positibo eta arduratsua bereganatzea. -Taldekideen arteko harremana sustatzea. Elkarrekiko errespetua, talde lana eta solidaritate baloreak transmititzea. -Piraguarekiko edo Paddle Surfarekiko oinarrizko ezagutza eta gaitasunak garatzea; modu autonomo batean jarduteko. -Oinarrizko palada motak ezagutzea. -Seguratsuna eta komunikazioaren [...]\n2019-05-16T10:17:41+00:00\tmaiatza 8th, 2019|Ikastaroak|0 Iruzkin\nMendiko Eskiko gazte taldearen irteeraren bideoa\n2019-04-26T13:05:47+00:00\tapirila 26th, 2019|Sin categoría|0 Iruzkin\nAMA jatetxeko sukaldariak eta sortzaileak diren Javi Rivero eta Gorka Rico izango ditugu gure gaztetxoekin. Javi eta Gorka, Basque Culinary Center-en ikasitakoak dira eta besteak beste, Javi-ren kasuan, Master Chef Junior eskolako irakaslea izandakoa da. Ikastaroa aurrera eramateko berriz, Roberto Ruizen laguntza izan dugu eta Zerkausia kalean duten SUKALTALKAko sukaldeetan burutuko da ikastaroa. Ikastaroa, 12 [...]\n2019-04-22T08:08:10+00:00\tapirila 22nd, 2019|Ikastaroak|0 Iruzkin\n2019-05-29T12:02:18+00:00\tmartxoa 25th, 2019|Irteerak|0 Iruzkin\nARGAZKILARITZA MUNDUAN MURGILDU, BENETAZKO ARGAZKI KAMARA BAT ERAIKIZ [...]\n2019-03-21T19:53:44+00:00\tmartxoa 18th, 2019|Ikastaroak|0 Iruzkin\nUdaberriko Baratze Eskola\nNondik datoz jaten ditugun barazkiak? Zenbat denbora behar dute hazteko? Noiz erein/landatu behar dira? Zer zaintza behar dute? Galdera hauei guztiei eta gehiagori erantzuna emateko saio ezin hobeak eskainiko ditu Zumardiak Iurramendin duen baratzean. Lurrarekin kontaktu zuzenean eta era dibertigarri batean, natur inguruneari buruzko esperientzia anitz izatea ahalbidetuko duen leku bihurtuko da, ingurunearekin ditugun harremanak [...]\n2019-03-11T09:05:56+00:00\tmartxoa 11th, 2019|Ikastaroak|0 Iruzkin\nElurretako erraketekin ikastaro-irteera Aralarren\nAzken urteetan asko handitu da elurretako erraketekin ibiltzen direnen kopurua. Kirol honi esker elurretan ibiltzeko eta paisaia zoragarriez gozatzeko aukera izango dugu eta gainera oso erraza da berauek erabiltzen ikastea. Hala ere, garrantzitsua da erraketen erabileraren oinarrizko teknikak ikastea eta elur baldintzak ezagutzea mendi eta eremu elurtuetan segurtasunez ibili ahal izateko. Horrela, oinarrizko ezagutza horiek [...]\n2019-02-21T09:20:07+00:00\totsaila 21st, 2019|Irteerak|0 Iruzkin\nAlpinismoko hastapen ikastaroa\nSarrera Baliteke alpinismoa izatea gizakiak burutu dezakeen ekintza gogorrena. Baina aldi berean, altuera handietan iragandako egonaldi luzeek, hotz ikaragarriek eta, maiz, elurtuta eta izoztuta aurkitzen ditugun ingurune arrotzek, jarduera xarmangarri bihurtzen dute alpinismoa. Dena den, onartu behar dugu alpinismoa ekintza arriskutsua izan daitekeela, eta hori dela eta, ikastaro egokiak egiteak, ingurune horretaz lasai gozatzeko aukera [...]\n2019-02-14T16:59:26+00:00\totsaila 13th, 2019|Ikastaroak|0 Iruzkin\nMendiko Eskiaren hastapen ikastaroa\nSarrera Elurtutako mendiak igo geroago haien magaletik zehar jaisteko. Gure eskiekin elurtutako basoetan zehar arrastoa ireki eta lasaitasun artean galdu. Belaunetaraino hondoratu gabe elurretan ibili. Eta dena segurtasunez eta eraginkortasunez. Mendiko eskia modan dagoen jarduera magikoa da. Geroz eta gehiago gara gailurrak gure oholen gainean erdietsi nahi ditugunak, baina horretarako behar bezala prestatu eta ezagutza [...]\n2019-02-19T10:05:12+00:00\totsaila 13th, 2019|Ikastaroak|0 Iruzkin


Eskualdeko Hiri Garraioa - 2020ko kudeaketa txostena - IM. Memoria 2020\n2020an garraiatutako bidaiariak 23.321.299 izan ziren, hau da, aurreko urtean baino %42,61 gutxiago.\nBidaiari-kopuruaren beherakada handi hori COVID-19 gaitzaren pandemiak eragindako osasun-krisiaren eta hura kudeatzeko dekretatutako alarma-egoeren eragina da. Krisi horren hasieran, etxeko konfinamendua ezarri zuen martxoko alarma-egoeran, 10 bidaiaritik 9 galdu ziren.\nEgoera lehengoratzeari dagokionez, oso-oso motela ari da izaten; izan ere, urtearen erdi aldera, aurreko urtean garai horretan zegoenaren erdia zen oraindik eskaera. Lehengoratze handiena irailean gertatu zen, aurretik zeuden 10 bidaiarietatik ia 7 ibiltzen baitziren berriro billabesaz. Gero, urritik aurrera, kutsatuen bigarren olatuan eta berriro ere alarma-egoera ezartzean, eskaera murriztu zen berriz, nahiz eta lehenbiziko konfinamenduan baino gutxiago izan. Jarraian dagoen taulan, bidaiarien hilez hileko bilakaera eta aurreko urteko hilabeteekiko alderaketa ikusten da.\nUrtarrila 3.379.001 3.472.487 %2,8\nOtsaila 3.274.923 3.432.384 %4,8\nMartxoa 3.416.309 1.664.286 -%51,3\nApirila 3.181.264 262.801 -%91,7\nMaiatza 3.547.461 667.737 -%81,2\nEkaina 3.274.004 1.514.954 -%53,7\nUztaila 3.870.497 1.709.933 -%55,8\nAbuztua 2.632.307 1.698.231 -%35,5\nIraila 3.403.142 2.326.710 -%31,6\nUrria 3.785.451 2.284.837 -%39,6\nAzaroa 3.504.603 2.148.879 -%38,7\nAbendua 3.370.393 2.138.060 -%36,6\nInbertsioei dagokienez, abuztuan 16 ibilgailu hibrido diesel-elektriko sartu ziren zerbitzuan: 12 metroko luzera duten 9 autobus eta 18 metroko luzera duten 7 autobus artikulatu. Inbertsio osoa 4.028.500 eurokoa izan zen (BEZa kanpo). Beste alde batetik, 2021ari dagokion flota-berritzea ere onartu zen, eta, guztira, 18 metroko luzerako 10 ibilgailu artikulatu eta hibrido izango dira. Gehieneko inbertsioa 5.200.000 eurokoa izango da (BEZa kanpo).\n2020aren amaieran, Mankomunitateak falta zen dirulaguntza bat kobratu zuen, 305.532,50 eurokoa. Hain zuzen, Nafarroako Gobernuaren Industria, Energia eta Proiektu Estrategikoetako S3 Zuzendaritza Nagusiarekin 2019an izenpetutako hitzarmenekoa zen diru hori, EHGaren 9. linea elektrifikatzeko 2. faserako.\nMartxan dauden proiektu nagusiak direla-eta, EHGaren berritze teknologikoarekin lotuta, ekipoak martxan jartzea azkendu zen lehen seihilekoan eta berritze teknologikoaren 1. fasea jaso zen ekainaren hasieran. Bigarren seihilekoan, berritze teknologiko horren 2. fasea gauzatu zen, EHGa ordaintzeko eta birkargatzeko era berriak etorkizunean ezartzeko bidea emango duena.\nTCCri emandako egungo kontzesioa amaitzean EHGaren kudeaketa dela-eta, COVID-19aren krisiaren eta berekin ekartzen ari den ziurgabetasunaren ondorioz, udazkenera atzeratu zen zerbitzuaren lizitazioaren baldintza ekonomikoei dagokienez erabakiak hartzea, eta baloratzen aritu zen egungo kontratua 2021eko urriaren 31tik harago luzatzea ere.\nBeste alde batetik, Batzar Nagusiak ekainaren 8an egin zuen saioan, Iruñerriko Hiri Garraioaren VII. Plana 2020 onartu zuen. Administrazio publikoen ekarpen ekonomikoak, guztira, 17.314.892,68 eurokoak izan ziren, aurreko Garraio Planaren luzapenaren aldean, %2,91 gutxiago. Garraioaren plan horrek ahalbidetu du pandemiaren ondorioz 2020an zerbitzua finantzatzeko egon diren ohiz kanpoko beharrei aurre egitea.\nArreta ematen zaien biztanleak 351.777 356.212 %1,26\nLineak (egunekoak/gauekoak) 24/10 24/10 %0,00\nEguneko sarearen hedadura (km) 244,43 234,35 -%4,12\nGaueko sarearen hedadura (km) 132,82 132,96 %0,11\nAutobus-kopurua 148 157 %6,08\nEstandarrak (12 m) 90 98 %8,89\nArtikulatuak (18 m) 56 57 %1,79\nMinibusak (9 m) 2 2 %0,00\nHibridoak 40 56 %40,00\nEgokituak (zoru baxua) 148 157 %6,08\nBatez besteko adina (urteak) 7,19 7,12 -%0,97\nGeraleku-kopurua 544 550 %1,10\nMarkesina dutenak 320 325 %1,56\nZutoina dutenak 223 224 %0,45\nSAE taula dutenak 110 110 %0,00\nIbilitako kilometro-kopurua 8.017.574 6.879.964 -%14,19\n- Eguneko zerbitzuan + errefortzuak 7.751.172 6.758.171 -%12,81\n- Gaueko zerbitzuan 266.403 121.793 -%54,28\nIbilgailuen zerbitzu-orduak 627.718 536.486 -%14,53\n- Eguneko zerbitzuan + errefortzuak 609.657 528.200 -%13,36\n- Gaueko zerbitzuan 18.061 8.286 -%54,12\nBidaia sinpleak, guztira 40.639.355 23.321.299 -%42,61\n- Eguneko zerbitzuan 39.811.783 23.065.764 -%42,06\n- Gaueko zerbitzuan 827.572 255.535 -%69,12\nSarean egindako bidaiak 37.340.794 21.156.630 -%43,34\nL1 Unibertsitateak 234.893\nL2 Nafarroako Gorteen kalea - Etxabakoitz 547.010\nL3 Zirkularra, mendebaldea: Hirigunea - Antsoain 866.521\nL4 Barañain - Atarrabia 4.822.652\nL5 Orvina 3 - Nafarroako Unibertsitatea 710.659\nL6 Arrotxapea - Nafarroako Unibertsitate Publikoa 612.083\nL7 Atarrabia - Txantrea - Barañain 2.388.820\nL8 Nafarroako Blanca plaza - Buztintxuri 731.094\nL9 Renfe - Nafarroako Unibertsitate Publikoa 1.016.336\nL10 Belosogoiti - Orkoien 443.669\nL11 Ezkaba - Sario eraikina 1.252.385\nL12 Ermitagaña - Mendillorri 1.307.414\nL14 Udaletxea - Arrotxapea 93.332\nL15 Sarasate pasealekua - Zizur Nagusia - Ardoi 298.686\nL16 Aitzoain - Noain - Beriain 2.166.366\nL17 Mutiloa - Artiberri 729.363\nL18 Zizur Nagusiko urbanizazioa - Sarriguren 1.934.189\nL19 Erripagaña - Barañain 1.051.810\nL20 Vianako Printzearen plaza - Gorraitz 366.279\nL21 Zirkularra, ekialdea: Hirigunea - Antsoain 921.111\nL22 Merindadeen plaza - Lezkairu 98.807\nL23 Cordovilla - Olloki 175.916\nL24 Zirkularra: Donibane - Azoka 5.603\nL25 Merindadeen plaza - Mutiloartea 276.729\nBESTE BATZUK 14.037\nN1 San Ignazio etorbidea - Zizur Nagusia 20.306\nN2 Sarasate pasealekua - Barañain 39.323\nN3 Labriteko aldapa - Noain - Beriain 17.220\nN4 Sarasate pasealekua - Aitzoain 22.521\nN5 Nafarroako Gorteen kalea - Uharte 43.771\nN6 Nafarroako Gorteen kalea - Mendillorri 16.552\nN7 Sarasate pasealekua - Sanduzelai - Txantrea - Nafarroa Beherea 66.007\nN8 Labriteko aldapa - Mutiloa 6.540\nN9 Sarasate pasealekua - Orkoien 3.389\nN10 Nafarroako Gorteen kalea - Sarriguren 19.906\nBidaiak, tarifaren arabera\n* 2015ean utzi zitzaion garai bateko A eta D tarifak jaulkitzeari. 2019ko abenduan utzi zioten indarrean egoteari, eta 2020an F eta B+E tarifek ordeztu dituzte.\nPer capita erabilera (ig./bizt.) 115,53 65,47 -%43,33\nAutobus-aldaketarik gabeko bidaiak, per capita (bidai./bizt.) 106,15 59,39 -%44,05\nIbilitako kilometro-kopurua, per capita 22,79 19,31 -%15,26\nZerbitzu-orduak ibilgailuko, per capita 1,78 1,51 -%15,60\nBatez besteko abiadura komertziala (km/h) 12,77 12,82 %0,40\nPuntualtasun-indizea %87.91 %86,39 -%1,73


Martxan dauden proiektuak amaitzeak izango du lehentasuna Otxandioko aurrekontuetan - Otxandio - Anboto.org\nMartxan dauden proiektuak amaitzeak izango du lehentasuna Otxandioko aurrekontuetan\nJoseba Derteano 2019-12-17 10:00\n2020ko aurrekontuak onartu dituzte Otxandion, 2.116.208 euroko zenbatekoagaz. Inbertsioetako diru atalik handienak martxan dauden proiektuak amaitzera bideratuko dituzte. Horrela, proiektu horiek gauzatuta, hurrengo hamarkadara begirako fase berri bat hasi gura dute udalean. Herritarrekin prozesu parte-hartzaile bat eginda, lehentasunak markatzea eta ekintza plan bat diseinatzea da asmoa.\nAurrekontuetako 98.000 euro plazako lanak amaitzera bideratu dituzte. Orain urte batzuk, udaletxe pareko zatia eraberritu zuten, eta orain frontoi aldeko gunea konponduko dute. Baina obra hori gauzatu aurretik, arkeologia indusketak egiten ari dira, lurpean egon daitezkeen aztarnak dokumentatzeko. Prozesu horren ondoren eraberrituko dute plaza.\nMainondoko gimnasioaren bigarren fasea gauzatzeko, 101.000 euroko diru atala sortu dute aurrekontuetan. Gimnasioa aurten ipini dute martxan, gela bategaz. Datorren urtera begira, beste gela bat atontzea eta ekipatzea da asmoa.\nBestalde, 100.320 euro gorde dituzte Andaparaluzeta auzoan autobus geralekua eta espaloia egiteko gasolindegiraino.\nEH Bilduren botoekin\nAurrekontuak Gobernu Taldearen (EH Bildu) aldeko botoekin onartu zituzten, joan zen astean. EAJ abstenitu egin zen. Aurrekontu proposamena berandu jaso eta eurak aztertzeko "denbora gutxi" izan dutela azaldu zuen Endika Garate jeltzaleak. Horregatik abstenitu ziren. Egoitz Garmendia alkatearentzat eta bere taldearentzat lehenengo aurrekontuak izan dira. Aurrekontuak lantzen "buru-belarri" zentratuta aritu direla azaldu, eta proposamena berandu helarazi zietela onartu zuen. "Datorren urtean proposamena lehenago partekatzeko konpromisoa hartzen dugu", azaldu zuen.


Enpresekin harremanak - Informatika Fakultatea - UPV/EHU\ninfo_presentacion universidad empresa\nUPV/EHU-k eta Informatika Fakultateak hainbat lan-modulo dituzte enpresa-munduarekin erlazionatzeko. Gure inguruko enpresa askok parte hartzen dute erlazio hauetan: hasita ezagunagoak diren enpresa eta zentro teknologiko handiagoetatik, eta bukatuz Fakultatetik sortu diren spin-off enpresa gazteetara. Gutxi batzuk aipatzeagatik (eskerrak ere aipatuak izan ez direnei) hor ditugu CAF Signalling, CEIT, Europhelp Consulting, Iberdrola, Ibermática, Indar, Orona, Tecnalia, Vicomtech...\nHurrengo lerroetan zerrendatu ditugu enpresek Fakultatearekin eta gure ikaslegoarekin erlazionatzeko dituzten erak:\nEnpresak Informatika Fakultateko ikasleentzat praktikak eskaini nahi ditu.\nEnpresak Gradu edo Master Amaierako Lana eskaini nahi du.\nEnpresak lan eskaintza bat du.\nGainera, hainbat enpresa-gela lankidetza akordio sinatuak ditu Fakultateak:\nEurohelp-ekin sinatutako enpresa-gela hitzamenari esker ikasleak bere ibilbide profesionala hasi dezake informatika ingeniaritzako ikasketekin jarraitzen duen bitartean. Ibilbide horretan ikasleak formakuntza espezifikoa jaso, praktikak egin eta gradu amaierako lana burutu ditzake enpresan. Proiektu berritzailetan parte hartu nahi baduzu, Java, Blockchain, ikasketa autonomoko teknikak, etab ikasiz, jar zaitez gurekin harremanetan: rrhh@euro-help.es\nBasque Center for Applied Mathematics – BCAM erakundearekin sinatutako hitzarmenari esker, UPV/EHUko Informatika Fakultateko ikasleek zuzenean ezagut dezakete nazioarteko bikaintasuneko ikerketa-zentro baten lana, eta ikerketa-mundu zirraragarrian hasi, kultura eta diziplina anitzeko ingurunean, beren graduko edo masterreko ikasketekin bateragarri eginez. BCAM Euskal Herriko bikaintasun ikerguneko (BERC) kide da, eta Severo Ochoa bikaintasun-zentro gisa aitortuta dago estatuan. Akreditazio horrek mundu mailan onenetakoa dela aitortzen du. BCAMek 100 ikertzaile baino gehiago ditu, eta nazioarteko harreman sare zabala, baita prestakuntza eskaintza zabala ere. Ikasleek fakultateko ikasgelan praktikak egiteko aukera dute, eta gradu/master amaierako lana Data Science eta Inteligentzia Artifizialean aditu diren ikertzaileekin batera egin dezakete, baita beste arlo batzuetan ere; izan ere, BCAMek diziplina anitzeko ikertzaile-talde bat du beste arlo batzuetan, hala nola, Biomedikuntzan Aplikatutako Matematika, Neurozientziak, Materialen Zientziak, Fluidodinamika...\nMachine Learning, Estatistika Aplikatua eta Optimizazio Heuristikoa alorretan lan egiten dugu, hainbat sektoretan dauden arazoei aplikatuta, hala nola finantzetan, osasunean (diagnostikoa eta pronostikoa), energian eta fabrikazio aurreratuan, besteak beste. Ikaslea bazara eta BCAMeko praktika-programan parte hartu nahi baduzu, jar zaitez gurekin harremanetan (recruitment@bcamath.org) edo kontsultatu webgunea: http://www.bcamath.org/en/research/internships\nInnovaerekin sinatu dugun enpresa-gela hitzarmenari esker, ikasleek errealitate areagotuaren eta birtualaren sektorera bideratu ahalko dute beraien karrera profesionala, eremu berri eta liluragarri horretan curriculumetik kanpoko praktikak edota gradu amaierako lana eginda.\nInnovae enpresa liderra da ingurune industrialerako errealitate areagotuko eta birtualeko soluzioen garapenean, eta 16 urte baino gehiagoko esperientzia dauka hainbat sektoretan teknologia horiek dituzten proiektuak ezartzen. Bere sistemak erakundeetako eremu kritikoetan eraginkortasuna hobetzeko eginak daude; besteak beste, prestakuntza, mantentze lanak eta prozesuen kontrola. Bere errealitate areagotuko eta birtualeko soluzioak prozesu gidatuetan, Digital Twin teknologian, telelaguntzan eta murgiltze esperientzietan oinarritzen dira, eta, horiei esker, enpresek euren lan indarra sendotu, profesionalen trebakuntza optimizatu eta fabrikazio prozesuen eraginkortasuna areagotu dezakete.\nInnovaek ikasleei errealitate areagotuko eta birtualeko teknologiak hurbiltzeko eta 4.0 Industriaren testuinguruan talentu gazteen prestakuntzan era aktiboan laguntzeko duen konpromisoagatik izan da posible hitzarmena egitea. Prestakuntzaz gain, Eywa Space inkubagailuaren bitartez, Innovaek era aktiboan sustatzen du ekintzailetza, bai eta enpresa berriak sortzea ere. Eywa Spacek aukera ematen du errealitate areagotuarekin eta birtualarekin lotutako negozio ideiak enpresa arrakastatsu bihurtzeko. Horretarako, ekintzailetzak dakartzan arriskuak murrizteko diseinatutako metodologia aplikatzen du. Halaber, mentoringa ez ezik, negozio plana garatu ahal izateko laguntza teknologikoa eta finantza laguntza eskaintzen ditu Eywa Spacek.\nIkaslea bazara, 4.0 Industriako proiektu errealetan parte hartu nahi baduzu errealitate areagotuaren eta birtualaren sektoreko profesional onenekin eta zure karrera profesionala sektore berritzaile eta baliotsu batera bideratu nahi baduzu, jarri gurekin harremanetan helbide elektroniko honen bitartez: rrhh@innovae.eu\nSherpa.ai, Bilbon eta Silicon Valley egoitza duena, Adimen Artifizialeko zerbitzuen konpainia liderra da. UPV/EHUko Informatika Fakultatea eta Sherpa.ai-ren arteko hitzarmenari esker, espero dugu ikasleei erakutsi ahal izatea adimen artifizialak enpresetan duen potentziala eta benetako aplikazioa, eta berrikuntza funtsezko pieza dela teknologiaren garapenean. Sherpa.airen produktuen artean, erabiltzailearen testuingurutik ikasten duen eta eskatu aurretik bere beharrei aurrea hartzeko gai den elkarrizketarako Laguntzaile Digitala nabarmentzen da. Google, Amazon, Microsoft eta IBM enpresekin batera, adimen artifizialeko 10 enpresa garrantzitsuenetakotzat jo dute Sherpa.ai.\n2019an Tom Gruber Siri-ko sortzailea eta teknologia buru ohia sartu zen taldean, eta 2020an Joanna Hoffman marketin exekutiboa gehitu zen, Applen Marketin zuzendaria izan zena. Sherpa.airen Adimen artifizialaren teknologia hainbat produktutan integratzeko diseinatuta dago, hala nola automobiletan, entzungailu adimendunetan, etxeko bozgorailuetan edo etxetresna elektrikoetan.\nSherpa.aik akordioak ditu Porsche eta Samsung konpainiekin, besteak beste. Sherpa.ai-k mugikorrak eta tabletetarako doako aplikazioak ere baditu. Sherpa.ai-n hazten ari gara eta talenturik onena bilatzen dugu gure taldearekin bat egiteko. Gurekin lan egin nahi baduzu, gure enpresari balioa eman diezaiokezula uste baduzu edo hemen deskribatutako profilen bat betetzen baduzu, pozik hartuko dugu zure curriculuma helbide honetan: jobs@sherpa.ai\nEnpresa-gela: Multiverse Computing\nMultiverse Computing Donostian egoitza duen enpresa da, eta Toronto filiala. Konputazio kuantikoa eta adimen artifiziala konbinatuz abantaila bat lortu nahi duten finantza-industriako enpresentzako software hipereraginkorra eskaintzen du. Nazioartean ospe handia duen aditu-talde batek osatua, problema finantzario eta makroekonomikoetarako ikuspegi berritzaileak dituena. Ikerketak eremu horretan duen garrantziaz jabetuta, Multiverse taldeak teknologia kuantikoei eta “quantum-Inspired” finantzei buruzko artikulu zientifiko ugari argitaratu ditu, gaur egun munduko irakurrienak eta erreferentziatuenak direnak. Multiverse Computing-ek bazkide teknologiko onenekin egiten du lan: IBM, MICROSOFT, FUJITSU, XANADU, D-Wave, NTT, Riguetti, Pasqal eta AMAZON AWS. Bere jardun-eremuak, konputazio kuantikoaren optikatik edo kuantikan inspiratuta, optimizazio, sailkapen, laginketa edo ikaskuntza automatikoko problema trataezinak barne hartzen ditu.


Damaris Pan - Wikipedia, entziklopedia askea.\nDamaris Pan (Mallabia, Bizkaia, 1983ko abuztuaren 29a) artista, ikertzailea eta EHUko Pintura Saileko irakaslea da.\nDamaris Pan Vega\nMallabia, 1983ko abuztuaren 29a (37 urte)\n3 Sormen prozesua\nArte Ederretako ikasketak Euskal Herriko Unibertsitatearen Leioa-Erandioko campusean eta Berlingo Kunsthochschule Berlin Weissensee eskolan egin zituen. 2014an doktorego-tesia defendatu zuen, balio eta arauen inguruko desbideratzea artearen oinarritzat hartuta, Lo Bueno, lo Bello, lo Berdadero («Ona, Ederra, Egiazkoa») izenburupean.\nBilbon bizi den artista mallabitarrak bere estudioan garatzen du bere lan artistikoa, Euskal Herriko Unibertsitatearen Leioa-Erandioko campuseko Arte Ederren Fakultateko Pintura Sailean egiten duen irakasle-lanarekin uztartuz.\nBere garaiko artista da, baina aldi berean betikoa: marrazkia eta pintura erabiltzen ditu gehienbat, zer aurkituko duen jakin gabe abiatzen da bidean, sormen prozesuak bere barrenak erakusten dizkiola iruditzen zaio. Ez du metodologia jakinik, ez du behar. Ez du ordutegirik, ez du presarik, beretzako ari da lanean mundua. Begietatik sartzen zaion mundu hori eskuetatik ateratzen zaio, lehen edo berandu. Ez darabil margoa zerbaiten errepresentazio bezala, modu autonomoan baizik: materia bera, trazua, kolorea, marrazkia, formaren indarra. Izaki eta izaera berri bat sortzen du artelan bakoitzean.\nZer aurkituko duen jakin gabe abiatzen da bidean, artea desbideratze gisa ulertzen du, eta etengabeko desbideratze horretako geltokiak dira bere lanak. Batean izaki harrigarriak, bestean ikono zikinak, batzuetan ematen du sarean hara eta hona dabiltzan mila modutako irudien sintesi basa bat egin duela bere garaiko artistak, harrapatu duela munstroa, harrapatu duela edertasuna, eta berriro sarean jarri, izaki berriak bere bidea egin dezan.\nZe morena zauden (2017) Barriek programaren barruan egon zen ikusgai Bilboko Rekalde aretoan Erakustaldi honetan, artistaren urtebetetik gorako lanaren emaitza den formatu handiko obra bat eta tamaina ertaineko beste pieza batzuk erakutsi ziren.   \nAdarrak Bistara (2020).19 margolan zintzilik BilboArte Fundazioaren erakusketa aretoan. Koronobirusaren hedapenaren ondorioz ordea, bertan behera geratu zen erakusketa bertatik bertara bisitatzeko aukera. Halere, BilbaoArteko webguneak bisita birtuala eskaini zuen bideoen, argazkien eta erakusketaren katalogoaren bidez. Irekiera berria ekainaren 1ean eta ekainaren 19ra arte.\nEsku Azpi Begi (2016), Eremuak-en Harriak programa, Andoaingo Bastero Aretoan\nBizkaiko Ertibil erakusketarako hiru bider izan da aukeratua.\nBisbita Platense, Bizkaiko Batzar Nagusietan (2016).\nPleguak, Bilboko Okela Sormen Lantegian (2017)\nBosteko, erakusketa ibiltaria (2017)\nBi Dos Two, Bilboko Azkuna Zentroan (2018)\nInpultsoak eta intuizioa (2019ko Euskal bideo Bileran eta 2019ko Errenteria Film-en hautatua)\n2011an Mallabiko Jasokunde eta Mendibil abesbatzek antolatutako Mikel Laboaren omenezko kontzertuan, musikariek abesten zuten bitartean, Damaris Pan margolariak Mikel Laboaren aurpegia marraztu zuen.\n2019an Iñigo Astizek itzulitako Sandro Pennaren olerkien bildumako marrazkiak egin zituen.\n↑ Damaris Pan – laSIA. Noiz kontsultatua: 2020-03-03.\n↑ «eremuak» www.eremuak.net Noiz kontsultatua: 2020-03-03.\n↑ Gantzarain, Xabier. (2017-01-15). «Damaris Pan» Argia Noiz kontsultatua: 2020-03-03.\n↑ r01epd0122e4ed314423e0db04c97a47b5baa317f, r01etpd158aa64558419b9ec5ed77644af02263cda. (2017-12-21). «'Ze morena zauden / Qué morena estás', Damaris Panen erakusketa» www.kulturklik.euskadi.eus Noiz kontsultatua: 2020-06-02.\n↑ «La artista mallabitarra Damaris Pan participa en el ciclo Barriek 2017 de la Diputación de Bizkaia presentado hoy» Mugalari Kultura 2017-01-21 Noiz kontsultatua: 2020-03-03.\n↑ «Damaris Pan-en erakusketea Bilbon, Barriek 2017 programearen barruan» bizkaie.biz Noiz kontsultatua: 2020-03-03.\n↑ «Damaris Pan artistaren “Ze morena zauden” erakusketa, Bilboko Rekalde Aretoan» Nontzeberri 2017-11-14 Noiz kontsultatua: 2020-06-02.\n↑ Noticias de Gipuzkoa. "Ona lortzeko prozesuan txar asko egiten da, eta egin behar da". Noiz kontsultatua: 2020-06-02.\n↑ Astiz, Iñigo. ««Literala izan nahi dut, erabat literala»» Berria Noiz kontsultatua: 2020-03-23.\n↑ Mazkiaran, Jone Rubio. «Eta hala da» Berria Noiz kontsultatua: 2020-05-05.\n↑ https://www.kulturklik.euskadi.eus/evento/20160509162518/bisbita-platense-exposicion-conjunta-de-damaris-pan-y-claudia-rebeca-lorenzo/kulturklik/es/z12-detalle/es/[Betiko hautsitako esteka]\n↑ (Gaztelaniaz) «La artista de Mallabia Damaris Pan expone en Amorebieta dentro de la muestra itinerante Bosteko» durangon.com 2017-09-11 Noiz kontsultatua: 2020-03-03.\n↑ (Gaztelaniaz) «Eremuak: 'Bi Dos Two'» www.azkunazentroa.eus Noiz kontsultatua: 2020-03-03.\n↑ «[BIDEOA Bideografik-ek sinadurak.tv egitasmoa aurkeztuko du Irudienean - Durangaldea»] Anboto.org Noiz kontsultatua: 2020-03-03.\n↑ «Mikel Laboaren omenezko kontzertua abenduaren16an - Mallabia» Anboto.org Noiz kontsultatua: 2020-03-03.\n↑ Irizar, Itziar Ugarte. «Paseoan, poesia» Berria Noiz kontsultatua: 2020-03-04.\nArt OMI arte egoitzan egonaldiari buruzko informazioa\nDamaris Pan Okela Sormen Lantegiaren sarean\nInuizioak eta inpultsioak bideoaz[Betiko hautsitako esteka]\nDamaris Panen margoen irudiak\nAzken aldaketa 14 apirila 2021(e)an, 21:11(e)tan\nOrriaren azken aldaketa: 14 apirila 2021, 21:11.


Lehendakaria: Otegiren kartzelatzea gizartearen nahiaren aurkakoa da\nETAk armak utzi behar dituela eta Gobernuak espetxe-politikan pausoak eman behar dituela uste du Patxi Lopezek.\nETArekin hitz egitea ez da beharrezkoa Patxi Lopez lehendakariarentzat, eta taldeak armak utzi eta desagertu egin behar duela uste du.\nEz dira elkarrizketak behar, beharrezkoa dena ETAk armak uztea eta Gobernuak espetxe poltikan pausoak ematea da, adierazi du Gara egunkarian egin duen elkarrizketa batean.\nEspetxe politikan Gobernuaren pausoak espero ditu lehendakariak. Euskadin adostasuna dago espetxe poltika ezberdin baten inguruan, gainera, legedian onartuta dago eta horrek, presoak hurbiltzea, birgizarteratzea eta oso larri dauden presoak espetxetik ateratzea ahalbidetzen du.\nGai hauek guztiak, azken bileran Mariano Rajoyri helarazi zizkiola adierazi du.\nArnaldo Otegiren kartzelatzea euskal gizartearen nahiaren eta iritziaren kontrakoa da, gizarteak ez du ulertzen, esan du lehendakariak.\nEzker abertzalearen legalizazioa\nEuskal Autonomia erkidegoko datozen hauteskundeetan ezker abertzalea legeztatuta beharko lukeela uste du Patxi Lopezek, eta ez dituela aurtengo udazkenera aurreratuko gaineratu du.\nDagoeneko existitzen dena legeztatzea besterik ez da, gainera ezker abertzaleak erakunde garrantzitsuak ditu bere gain, Gipuzkoako Aldundia eta Donostiako Udala, besteak beste, eta ordezkatzen dituen alderdi bat izateko eskubidea dute, esan du\nETAk jarduera armatua uzten zuela iragarri zuenetik Euskadin bizi den aroa sendotzeko formulak bilatuko dituela azaldu du.\nLehendakariarentzat etorkizunean lau esparrutan lan egin behar da: memoria eta biktimen papera; gertatutakoaren kontakizuna; gorrotoak ezabatzeko pedagogia demokratikoa; eta ETAren existentziaren ondorioak (bertan espetxe politika sartzen du).\nInformazio gehiago:Eitb: Lehendakaria: Otegiren kartzelatzea gizartearen nahiaren aurkakoa da


NATURA ETA ABENTURA GOZATU\nNaturaz inguraturiko paisaia, ikasleen nurrira egindako esperientzia hezitzailea eta ongi pasatzearen bermea... Murgildu IrriSarri Land aisialdi eta abentura parkean!\nIRRISARRI LAND, ZERGATIK?\n- Neurrira egindako 4 esperientzia\nBaina zuen esperientzia propioa diseinatu nahi baduzue, aurrera!\n- Segurtasuna nagusi\nJardueretan eta 75 hktareako parkean lasai ibili zaitezke, parkea mugatuta dago eta es dago ikasleak pankora ateratzeko aukerarik.\n- Talde profesional baten bidelaguntzarekin\nKontakturako pertsona batez gain, begiraleak zuekin egongo dira jardueretan laguntzeko; 20 ikasleko begirale 1 gutxienez.\n- Esperientzia pedagogikoa\nBertako fauna eta flora ezagutzeko ibilbideak, euskal kulturan eta mitologian murgiltzeko ibilbideak, talde jolasak... ongi pasatzea bezain garrantzitsua da gure ingurunea eta kultura maitatzen ikastea!\n- Aurretik dena antolatuta!\nEtorri aurretik jarduera plangintza eta ordutegiak bidaliko dizkizuegu. Zuek arduratu ikasleekin esperientzia bizitzera etortzeaz!\nAUKERATU IKASLEENTZAKO ESPERIENTZIA EGOKIENA\n- Baxi Natura: 7-3 urteko haurrentzat.\n- Baxi Natura Plus: 7 urtetik aurrera.\n- Baxi Abentura: 7 urtetik aurrera.\n- Baxi Abentura Plus: 7 urtetatik aurrera.\nPakere guztietan egin daitezkeen jarduerak\nZentzumenen ibilbidea (60 minutu)\nInterpretazio ibilbidea (60 minutu)\nIbilbide Mitologikoa (30 minutu)\nNatura ibilbidea (60 minutu)\nJolastokia (1.000 metro karrau)\nUr jokuak (denboraldian)\nGaubela eskaintza: gau bakoitzeko jarduera bat aukeran\nIbilbidea basotik esku-argiekin\nPaketearen arabera aukeratu ditzakezun jarduerak\n- IrriSarri Express trena:\nEgun pasa: 15€\n2 egun/gau: 52€\n3 egun/gau: 85€\n- Hauetako jarduera bat aukeratu: 2 tirolina (T160+T370), Arborismoa, Eskalada, Via ferrata.\nEgun pasa: 18€\n2 egun/gau: 56€\n3 egun/gau: 90€\n- Hauetako bi jarduera aukeratu: 2 tirolina (T160+T370), Arborismoa, Eskalada, Via ferrata.\nEgun pasa: 22€\n2 egun/gau: 62€\n3 egun/gau: 95€\n- Hauetako hiru jarduera aukeratu: 2 tirolina (T160+T370), Arborismoa, Eskalada, Via ferrata.\nEgun pasa: 32€\n2 egun/gau: 72€\n3 egun/gau: 100€\nZALANTZARIK? JARRI GUREKIN HARREMANETAN!\nJarduera gehigarrien inguruan informazio gehiago izateko jar zaitez gurekin harremanetan. Tirolinak, Laser Tag, zaldian ibiltzeko esperientzia, Bike Park, etb.


XXXI NAZIOARTEKO KULTURA ETA BAKEAREN JARDUNALDIAK\nApirilaren 21etik 24ra eta 26an, Kultura eta Bakearen XXXI. Nazioarteko Jardunaldiak – Espazioa eta Denbora. Epistemologia kritikoak eta bizi alternatiben eraikuntza izango dira. Gernika-Gogoratuz elkarteak antolatzen du ekitaldi hori, Gernika-Lumoko Udalarekin batera, Gernikako bonbardaketaren 84. urteurrena, 1937ko apirilaren 26an, hurbiltzen denean.\nGernika Gogoratuzek elkarrizketa-gune bat ireki du, bizitzarekin jasangarriak diren alternatibak eraikitzen laguntzen duten esparru epistemologikoetan sakontzeko.\nBost lurraldetan (Cabo Delgado eta Maputo Mozambiken, Tolima eta Caquetá Kolonbian eta Urdaibai Euskal Herrian) egindako ikerketen kasu-azterketen emaitzak azalduko dira, “Gatazkan dauden lurraldeak 2. Fasea: prozesuetan laguntzea eta bizitzaren iraunkortasunari buruzko narratibak sendotzea” 2020-2021 proiektuaren esparruan, Gernika Gogoratuzek koordinatuta, Gernikatik Mundura eta UPV-EHUrekin lankidetzan.\nInformazio gehiago izateko eta programa kontsultatzeko: hemen\nLocation: Gernika-Lumo eta Bilbao-online (Zoom)\nDate: 21 apirila, 2021


Irurtzun Euskal Herriko Kluben Arteko Nazionaleko finalera sailkatu da - Irurtzun - Guaixe.eus\nIrurtzun Euskal Herriko Kluben Arteko Nazionaleko finalera sailkatu da\nGuaixe 2020-03-09 14:12\nIrurtzun kluba, joan den urteko finalerdietan.\nOberena kluba bidean utzi zuen Irurtzunek, jokatutako 3 partidak irabazita\nAtzo Euskal Herriko Kluben Arteko Nazionaleko finalerdia jokatu zuten, Zumarragan, Irurtzun eta Oberena klubek. Irurtzunek aipatu txapelketako egungo txapelduna da, eta aurten ere txapela lortu nahi du. Bidean dago, atzo finalerdietan Oberena bidean utzi eta gero, final handirako sailkatu baita.\nOberenaren kontrako finalerdian Irurtzun klubak ez zion aukerarik ere eman Iruñeko taldeari. Finalerdi paretsuago bat espero zen, baina Irurtzun gailendu zen guztiz. Lau eta erdiko partidan Olaetxeak (Irurtzun) 18 eta 10 irabazi zion faboritoa zen Canabali (Oberena). Horrela, gainontzeko bi partidetara lasaiago iritsi ziren irurtzundarrak. Buruz burukoan Julen Retegik (Irurtzun) sekulako errezitaldia eman zuen eta Aldave (Oberena) 18 eta 4 hartu zuen mendean. Eta azken partidan, binakakoan, Ongayk eta Bergerak (Irurtzun) 22 eta 14 irabazi zieten Mata-Iruritari (Oberena).\nHorrela, martxoaren 28an Zumarragan jokatuko den Euskal Herriko Kluben Arteko VI. Nazionaleko finalera sailkatu da Irurtzun. Bere arerioa igandean beste finalerdia jokatuko duten Buruzgain eta Lemoa taldeen arteko garailea izango da.


2018/11/21 :: 15:56\nAzken Eguneraketa:2018/11/21 :: 13:37\nHemen zaude: EUSKAL HERRIA Topaketa Ekosozialistak Beste eredu bat eraikitzea posible da #ECOSOCBilbo\n2016/09/25\tIngurumena\t- Topaketa Ekosozialistak\nGaur, hilak 25, eman diegu amaiera Nazioarteko III Topaketa Ekosozialistei. Hiru egun hauetan ez dira falta izan urgentzia ekologikoa eta larrialdi sozialari aurre egiteko alternatibak. Sistema politiko eta ekonomiko honek alternatibarik ez daukala sinestarazi nahi digute, baina beste behin agerian geratu da norabidez aldatuz gero posible dela jendarte justuago bat eraikitzea.\nIgande honetan bi mahai ingururen bueltan aritu dira hizlariak. Ainhoa Etxaidek, LABeko Idazkari Nagusiak, beste hainbat sindikatuetako kideekin batera, sindikalismoak trantsizio ekosozialistan bete behar duen rolaz hitz egin du. Etxaideren iritziz “sistemak bizirauteko geroz eta basatiago izan behar du” eta horri erantzun bat emateko premiazkotzat jo du denon artean “sistema aldatzeko bidea aurkitzea”. Argi utzi nahi izan du ere herri langilearen arazoak ez direla sistemaren baitan konponduko eta horri buelta emateko “sistema aldatu behar” dugula adierazi du.\nLABeko idazkari nagusiak azaldu bezala “sistema berria eraikitzeko boterea mugatu eta kendu behar zaio kapitalari herriaren esku jartzeko”. Borroka horretan sindikatuok langileei zer eskaintza egiten diegun argitu behar dugula ere azpimarratu du. Hain zuzen ere etorkizunari begira jartzean hamaika zailtasun eta galdera sakon datorzkigu burura baina galdera hauei erantzun egokia emanez gero soilik lortuko dugu alternatibaruntz urratsak ematea.\nOndoren Kapitalaren diktaduraren aurrean, burujabetza, demokrazia eta justizia sozialaren beharra izan dute mintzagai Katerina Sergidou, Éric Toussaint, Juan Hernández Zubizarreta eta Mario Zubiagak.\nAmaitzeko eta hiru egun hauetako lana borobilduz mahai gainean jarri diren ideiez osatutako manifestua irakurri da.\nMobilizazioak hasi dituzte Pandako langileek, elkarrizketa eta negoziazioaren alde


Zer ekoizten dugu?\nTxerrizaleok bere txerriak aire librean hazten dituzten euskal baserritarren elkarte bat da\nTxerriak aske, elikagai naturalekin eta estresik gabe hazten ditugu.\nHau lortzeko txerriak gure baso eta zelaietan hazten ditugu belar, ezkur, pagoezkur, gaztain, garo, sastraka eta bestelako elikagai naturalak eta produktu onenekin (garia, garagarra, artoa, baba, e.a.) egindako pentsuak janez.\nEra honetan, txerriak mendian duten bizimodu aske eta elikadura naturalari esker, lortutako haragi eta txerrikiak kalitate gorenekoak eta elikadura segurtasun osokoak dira.\nTxerrikiak egiteko artisau onenak erabiltzen ditugu, gure haragia txerri kutixietan bihurtzeko, ahalik eta eraldaketa xinpleenak eginez, soilik ezinbestekoak diren aditiboak erabiliz.\nBarne eta Sanitate araudi zorrotzenak jartzen dizkiogu gure buruari, produktuen trazabilitatea ziurtatzeko sistema eta teknologia onenak erabiliz, kontsumitzaileari kalitatezko produktu osasuntsuak erosten dituela ziurtatzeko.\nEkoizpen ekologikoko txerri kopuru txiki bat ere ekoizten dugu urtero, horretarako ditugun pare bat ustiakuntzetan, non gure betiko sistemaz gain erabiltzen dugun pentsua ere ekologikoa izaten ohi den.\nGure bezeroei ahalik eta produktu eta zerbitzurik onena eskeini nahi diegu, Proiektu hau eusten laguntzen digutelako.\nBaserritarrak - Elkartearen Euskarri\nGure produktuak erosten dituzten harategiak, urdaitegiak eta eraldaketa industriak dira Txerrizaleok proiektua eusten dutenak.\nGure produktuak zure hiri, herri edo auzoan aurkitu zenitzake honako lekuetan:\nZu hemen zaude: Inicio Zer ekoizten dugu?


« Heriominak | Kontraesanaren izaera »\nSekula kontatu behar ez nizkizun gauzak Txema Arinas / uberan.eus, 2018-11-16\nGozatu dut beste behin ere Iban Zalduaren ipuingintzaren azken emaitza honekin, eta beti bezala izugarri. Badut, ordea, hainbat erreparo, inondik inora ipuin liburu hau gaitzesteko asmoz, egileak gogoan duen liburua borobiltzeko eskubide osoa duelakoan bainago, baizik eta agian inori ardura ez zaizkion nire irizpide editorialetariko bat azaltzearren. Halere, gustatuko litzaidake aldez aurretik aletzea zeintzuk diren nire iritziaren arabera Iban Zalduaren ipuingintzaren bertuteak zein onurak hainbat eta hainbat euskal irakurleren gustukoa ere izateko, liburu honetan berriro ezin hobeto biltzen direnak, alegia.\nEzer baino lehen, Iban Zalduaren ipuinak oso gertukoak dira. Alde batetik jorratzen dituen gaiak zein erakusten dituen agertokiak euskaldun gehienok ezagunak direlako. Izan ere, Zalduaren ipuinak agertzen diren pertsonaiak oso belaunaldi zehatz batzuetakoak dira, Franco hil eta gerokoak, demokrazia eta autonomia txikitandik ezagutu zituztenak, asko eta asko ikastoletan hazi eta heziak, 80 eta 90 urteetakoak. Halaber, maiz jorratzen dituen gaiek zein ikuspegiek belaunaldi dagoeneko ez hain gazteon oso propio ere ematen dute, direla bikoteen arteko harremanak (Inor ez zure etxean), direla belaunaldi horien bizitzari aurre egitekoak (Nostalgiak, Egun triste batean), direla ditxosozko euskal gatazkarekikoak (hau beherago jorratuko dut), direla euren zaletasunak literaturan (Irakurgaiaren memoria), musikan edo dela delakoan. Eta zer esanik ez idazleak ipuin askotan erakusten duen komikiaren eragina kontuan hartzen baldin badugu, edo are zehatzago esanda, zientzia fikzioaren lorratza (Zaborra desagerrarazteko makina, Kolonizazioa…), zeinetan ikaragarri ondo uztartzen baititu gai orokorrak edota Euskal Herriko egunerokotasunaren hainbat gai, nola edo hala polemikoak, benetan xelebrea den irudimen batekin.\nBaina, baldin badago gai bat non Zaldua berezi nabarmentzen den, hori da delako euskal gatazkaren ingurumariak jorratzeko modu txit zoli eta zorrotza, euskal gizartearen nondik norakoak, are gure Historiarenak irakasle den aldetik, ondo ezagututa ezin hobeto islatzen baititu gurean ematen diren jokaera zein pentsaera ezberdinak (Ezer gertatu ez balitz bezala, Poliziekin amesten, Denbora lerroa, Lekukotasuna…). Eta zein da Iban Zalduaren jokabidea delako euskal gatazkaren ondokoak jorratzean? Nik uste ez duela zentzu handirik nik asmatzea idazleak berak argi eta garbi adierazten baitu liburuko aipu batean:\n“(Fikziozko lanek) ez dute irakurlea dogma batekin lotzen, ondoren okerra dela jabetuko dena; ez diote lezio bat irakasten, ondoen desikasi beharko duena. Errepikatu, berrantolatu, argitzen dituzte bizitzaren lezioak; gugandik askatzen gaituzte, besteen ezagutzara behartzen gaituzte; eta esperientziaren sarea erakusten digute, ez gure kabuz ikusi ahal dugun eran, baizik eta aldaketa berezi batekin —gure izakiaren EGO munstrotsu, xahutzaile hori ezabatuz, une batez—.” (Robert Louis Stevenson)\nBaliteke hori izatea Iban Zalduaren ikuspuntua euskal gatazka idazpidera ekarrita, hau da, azalez behintzat bere nia erabat aparte utzi nahia inolako leziorik ez ematearren, irakurlea izan dadila ondorioak atera behar dituena, auskalo zeintzuk, nork bere ikusmiratik edo. Ez da, ez, bidea balkoitik neurtzea, demiurgoarena egitea baino pertsonaiekin, haiek izan daitezela euren jokabidearen arduradun bakarrak, egileak txotxongiloen hariak mugitzen ditu ia ustekabean, ia txotxongiloek beraiek bultzatuta. Bada ikuspuntu literario guztiz zilegia, nire ustetan oso eraginkorra ere zenbait gai eztabaidagarri idazpidera ekarrita inork idazleari nolabait alderdikoia izan dela lepora ez diezaion. Halere, nik uste dut zenbait gaitan ere alderdi hautatzea ez dagoela batere gaizki, ez behintzat alderdi moralak edo etikoak direnean. Batzuetan zolitasunaren alde egin ordez gordintasun nolabait alderdikoiaren alde jokatzea zenbait gai jorratzekoan baliotsuagoa edo mamitsuagoa izan liteke. Baina ez dakit nik hori beste literatura mota bati dagokion, agian testimoniokoari, berdin dit egiazkoa edo alegiazkoa den, hain zuzen. Edonola ere, berriro diot aukera literario guztiak zilegizkoak bezain eraginkorrak begitantzen zaizkidala. Bestalde, badago ezaugarri bat Iban Zalduaren delako euskal gatazka jorratzeko moduan, eta egia esanda bere ipuin gehienetan, zin-zinez bereizten duena: ironia. Ironia du Zalduak bere ipuingintzaren euskarri ia nagusi, ironiaz estaltzen baititu ipuinetan gaineratzen dituen egunerokotasunaren zipriztinak, ironiaz eraikitzen baititu bere zientzia fikziozko mundu zoroak, ironiaz ikusten baititu gure belaunaldiotakoen arteko harremanak, ironiaz asmatzen baititu nire ustez apartekoak diren ipuin izugarri eder eta dibertigarri batzuk, Jose Angel Garcíaren eta Maddi Arrietaren adierazpenak edo hitz egiten hasteko ordua, Aparkalekuaren edo Ibilbidea bezalako ipuinak. Bada ordea oso ironia fina eta batik bat atsegina, ez du mintzen, ez du egin nahi, erakutsi baizik ez du helburu, agian irakurlearen musuan irribarretxo bat marraztu gehien jota. Bada ironia bat guztiz eskertzekoa.\nHortaz, beti da plazer handi bat Iban Zalduaren ipuinak irakurtzea, nire kasuan ozta-ozta erreskadan. Eta horrexegatik ere hona hemen nire erreparo xumea ipuinen hautaketari buruz. Badirudi, eta badelakoan nago, Iban Zalduak ipuin liburu bat argitaratzen duen aldiro bertan bolada batean zehar sortutako gustukoenak zein txukunenak sartzen dituela. Gauzak horrela, Zalduaren ipuin liburuetan mota guztietako ipuinak nahasten dira, delako euskal gatazkaren ingurukoak jorratzen dituenak, zientzia fikziozko alegiak, belaunaldien arteko gorabeherak, literatura zein musikarekikoak eta abar. Bada, jakina, hautaketa guztiz zilegi bat, beharbada ere oso erabaki zintzoa egileak bere azken lanak inolako erakutsi baino nahi ez dituen aldetik. Nik ordea, eta aukeran, koherentzia tematikoa nahiago dut, edo gutxienez ipuin gehienak lotuko lituzkeen hari tematiko bat. Ez dakit, Paveseren ipuin liburuetan edo Eider Rodriguezen azkenekoan bezala. Bitxia da gero, oraintsu ere Iban Zalduari argitaraturiko erdarazko ipuin liburua azken urteotan delako euskal gatazkari buruz idatzitako ipuinen itzulpenez osatuta baitago: Como si todo hubiera pasado. Edonola ere, badakit koherentzia tematikoarena oso erreparo eztabaidagarria dela, agian hutsala, ezin ageriagoa baita Iban Zalduaren estilo pertsonala, berezia, gordina bezain atsegina (aipatzekoa ere litzateke erabiltzen duen euskara egiazko euskara garaikidea bezain urbanoa dela, ikastoletakoa bezain hiriburuetako kaleetakoa, euskaldun belaunaldi berri zein kaletar gehienen euskara batua bizi, goxo eta batik bat duina, hots, dena ala ez da izango), hau da, bere idazkera hiru Z, zuzena, zintzoa eta zorrotza, nahikoa dela mota edo gai askotako ipuin eder eta txukunez osatutako liburu honengatik beste behin ere pozteko.


Urretxuko Euskal Jaietako karrozeroen oharra | Otamotz\nUretxuko Euskal Jaietako karrozero taldeak, aste honetan jasan duten erasoaren aurrean, ohar bat argitaratu du. Horra hor bere edukia.\nUdan zehar gazte askok egindako lan gogorraren ondoren, karrozek jasan dituzen kalte fisikoek eragindako haserrea eta samina adierazi nahi dugu. Horrez gain, gertatzen den lehen aldia ez dela salatu nahi dugu, eta herritarrei urteetan pairatu ditugun oztopoen berri eman nahi diegu.\nEraso horietan, gainera, pintada frankistak agertu dira. Horrek duen konnotazio indartsua ere ez dugu oharkabean pasa dadin nahi, eta mezuak duen larritasuna azpimarratu nahi dugu.\nEgoera horren aurrean, karrozeroen egoera ulertu eta euskal jaiei begira, karrozero taldeak hartuko duen erabakia ulertzeko saiakera egin dezatela eskatu nahi diegu herritarrei, zein dela ere. Erasoaren aurrean izandako babesa eskertu nahi dugu, eta oztopoak oztopo lanean jarraituko dugula adierazi.\nGora Urretxuko Santa Anastasia jaiak! Gora karrozeroak! Gora jai herrikoi, parte-hartzaile, parekide eta antifaxistak!


BiscayTIK Fundazioa - Udaletako web atariak hobetzeko tailer parte-hartzailea\n2019ko apirilaren 11n, tailer parte-hartzaile bat antolatu zen BiscayTIK Fundazioaren egoitzan, Getxon, web atarietako udal arduradunekin. Tailerraren xedea zen web atarien eredua berriro formulatu eta eguneratzea, eta BiscayTIKekin lan egiten duten Bizkaiko toki erakundeek online esparruan duten presentzia handitzea.\nDagoeneko abian den migrazio teknologikoarekin batera, BiscayTIK Fundazioan prozesu parte-hartzaile bat ireki da, herritarrei eta Bizkaiko udalei eskaintzen dien web atarien estetika eta erabilgarritasuna berritzearen alde lan egiteko, askotariko eragileekin batera.\nTailerra 11:00etatik 13:30era egin zen, eta parte-hartzaileen iritziak partekatzeko eta ekarpenak jasotzeko balio izan zuen; parte-hartzaileak udal administrazioaren askotariko esparruetakoak ziren, eta oso profil desberdinak zituzten. Ekimenera Bizkai osoko toki erakundeetako hogeita hamar bat pertsona bertaratu ziren.\nTailerrean taldeka egin zen lan, web tresnei dagozkien alderdi zehatzetan ideia komunak lortzeko. Talde-laneko ondorioak amankomunean jarri, eta idatziz jaso ziren; ondoren, analisi teknikoa egin zen, arkitekturari eta diseinuari dagokienez talde bakoitzean zehaztutako eduki, funtzionaltasun eta alderdiekin web atariak aberasteko xedearekin.\nSaioaren helburua izan zen udalerri bakoitzeko erabiltzaile nahiz arduradunei gertukoagoa izango den webgunea eskaintzeko xedez administrazioak daukan erronka elkarbanatzea; azken finean, amaierako helburua da guztion artean udalei webgunerik onena eskaini ahal izatea, BiscayTIKen babespean. Parte-hartzaileek topaketa modu positiboan balioetsi zuten, eta abiarazitako webgune-berrikuntzan ilusio handia dutela erakutsi zuten.


#CECIMOk politikarien arteko elkarrizketa sendotzen du, Gehigarrizko Fabrikazio Batzorde berria sortuz: EU Reporter\n#CECIMOk politika politikoekin duen elkarrizketa sendotu du, Additive Manufacturing Comite berria sortzeko\nCECIMOk Additive Manufacturing (AM) batzorde berri bat sortu du. Batzorde berria Europar Batasuneko politiken erronkak eta aukerak AMren alorrean eztabaidatzeko plataforma bikainena izango da. Ekintza horrekin, CECIMOren Batzar Nagusiak Europar Batasuneko AM Industria Baliabideen Kate osoarentzako Europako Elkartearen formalizatu du.\nBatzordeak CECIMOren gaur egungo jarduera guztiak biltzen dituen atal gisa jardungo du: teknikoa, estatistikoa, ekonomikoa, enpresa eta komunikazioa, Europako fabrikazioko teknologia adimendunen ahots gisa.\n"Europako industriaren etorkizuna teknologia berritzaileen industrializazioa da, esate baterako, Gehigarrien fabrikazioa. Batzorde honen sorrerarekin, AM negozio guztiek beren lehiakortasunean, berrikuntzan eta hazkundeari eragiten dioten EBko gaiei buruzko ahots bakar, autoritario eta aditua hitz egiten ari gara ", esan du CECIMO AM batzordeko presidente berria Stewart Lane, Renishaw plc-eko zuzendari korporatiboa. .\nBatzordeak 350 AM erakundeak baino gehiagok hartuko du oinarritzat, CECIMOk ordezkatzen dituen 15 nazioko elkarteek Europako maila guztietan duten esperientzia garrantzitsuenarekin. "AM azkar prototipoetatik etorritako serietik ekoizten ari da hainbat sektoretan. Teknologiaren industrien bilakaera Europan ikusten ari gara. Inoiz baino gehiago, ezinbestekoa da EBren politikarien arteko elkarrizketa iraunkor eta aditua bultzatzea, AM ekosistema abian jartzeko. Gure elkarteak ahalegina egin du denbora luzez. Batzorde horrekin, helburu hori lortzeko dugun konpromisoa berritzen ari gara ", esan du CECIMOko Zuzendari Nagusiak, Filip Geerts.\nAM batzorde berria Europako Batasuneko industrializazioarentzat ezinbestekoak diren gaien ingurukoak izango dira, esaterako, EBko arau-esparru egokia, plantilla garatzea, merkataritza eta AM lotutako estatistikak. Gainera, AM Lan Taldeak egindako lanaren gainean oinarrituko da. Bertan, CECIMOko kideek politika eta negozioko gai espezifikoak zehaztuko dituzte, ikuspegi komunak trukatzeko eta urrats komertzialak iradokitzeko. he\nInformazio gehiagorako, ikus ezazu webgune edo kontaktua Vincenzo Renda. Baita ere ikusi eta partekatu bideo labur hauCECIMOko zuzendari nagusia, Filip Geerts, bere jarduerak eta Additive Manufacturing Batzordearen berri emanez.\nCECIMO Makina Erremintaren Industrien eta Teknologien Fabrikazio Teknologien Europako Elkartea da. 15 elkarte nazionalak adierazten du Gehigarrien Fabrikazioan (AM) teknologia Europan zehar. Kontinente osoan zehar herrialde kideen bidez, CECIMOk 350 liderra den AM enpresa ordezkatzen du; kideek AM kalitatearen katearen atal kritiko garrantzitsuetan parte hartzen dute. Fabrikazio gehigarrirako lehengaien mota guztietako hornikuntza eta garapena software, makinen fabrikazio eta post-prozesatzeko. CECIMOk aurrerapen teknologiko garrantzitsu honekin aurrera egin nahi du.\nTags: CECIMO, eu, ezaugarri, full-image\n« #DontBeAMule - Mundu osoan identifikatutako 1,500 #MoneyMules baino gehiago #MoneyLaundering sting\nJoko-arduradunek "Txistuka-Txistuka" telebista kirole publikoko debekua onartzen dute »


Ardoa ezaguStuz, ardoa gertuagotik ezagutzeko ikastaroa - Oihaneder Euskararen Etxea\nHasiera » Albisteak » Ardoa ezaguStuz, ardoa gertuagotik ezagutzeko ikastaroa\nArdoa ezaguStuz, ardoa gertuagotik ezagutzeko ikastaroa\nEHUko Laboratorio de Análisis Sensorial laborategiak (LASEHU) Gasteizko Udaleko Euskara Zerbitzua eta Oihaneder Euskararen Etxearekin elkarlanean ardoaz disfrutatzeko zentzumenen bidezko ebaluazio ikastaroa antolatu du.\nIkastaroan ardoaren dastaketaren oinarriak azalduko dira eta parte hartuko duten lagunek ardoaz gehiago disfrutatzeko ezagupen eta oinarrizko trebetasunak eskuratuko dituzte, oinarri zientifikoetatik abiatuta baina modu erakargarrian. Ikastaroa teoriko-praktikoa izango da. Azalpenekin batera ardo ezberdinak dastatuko dira. Horrekin batera Araba Errioxako Eskuernagako Cándido Besa upategira bisita egingo da.\nIkastaroa ardoan interesa duen edonori irekita dago eta arte hartzeko ez da beharrezkoa aurretiko ezagupenik izatea. 12 orduko iraupena du eta bi egunetan zehar egingo da, azaroaren 6 eta 7an, hain zuzen ere.\nIzena emateko inaki.etaio@ehu.eus helbidera mezua bidali behar da gaian “Ardoa ezagustuz” jarriz eta izen-abizenak zehaztuz. Ikastaroan tokia dagoela konfirmatzen duen mezua jasotzearekin batera 28 €ko ordainketa nola egin behar den argituko zaio interesdunari.\nUrriaren 30era arte eman daiteke izena eta lekuak mugatuak dira.\n16:00-16:30- Ikastaroaren aurkezpena\n16:30-17:00- Zein dira ardoetan sumatu ahal ditugun sentsazioak? Iñaki Etaio, EHUko irakaslea eta LASEHUko ikerlaria\n17:00-18:10- Zergatik dituzte ardoek kolore ezberdinak? Iñaki Etaio, EHUko irakaslea eta LASEHUko ikerlaria\n18:30-20:30- Zein faktore hartu behar dira kontuan ardoez gehiago disfrutatzeko? Mikel Garaizabal, Enologoa, sommelierra eta ardoaren kulturaren dibulgatzailea\n10:00-11:50- Zergatik dituzte ardoek usain ezberdinak? Guillermo Castaños, Enologoa eta Behorte ardoguneko teknikaria eta kudeatzailea\n12:10-14:00- Zergatik dituzte ardoek zapore ezberdinak? Itziar Insausti, Doniene Gorrondona Txakolina upategiko arduraduna eta enologoa\n16:30-19:00- Eskuernagako Cándido Besa upategira bisita. Autobus antolatua Gasteiztik.


AZPIZUNA PIPERBELTZERA |\n2020-03-31 Errezetak Haragia, Okela, Txerria, Txerrikia 0\nAzkeneko errezeta, kostata baina lortu dut, hemendik aurrera gorde gabeko errezetak!!! Covid-19 a dela eta, etxean gordeta egin ditudan errezetak….\n2 Azpizuna (500gr bakoitza)\n200 ml Esne-gain likidoa\n50 ml Koñak\n1 Koilara piperbeltza pikor\n20 ml Olioa\nLehendabizi azpizunari koipea kendu, ondoren 3zm tako medailoiak egin, gatz eta piperbeltzaz ondu. Beste batzuetan baino piperbeltza gehiago gehitu, gorde.\nTipula brunoise eran zatitu. Zartagin batera olioa (10 ml) eta gurina gehitu, beroa dagoenean tipula gaineratu, gatzez ondu eta multzoa potxatu.\nKolore horixka eskuratzen duenean, sutik aldendu eta gorde.\nZartagin berberean geratzen den olioa gehitu eta su indartsuan medailoiak erre bi aldetik, gorde.\nMedailoi guztiak eginak daudenean, koñak gehitu, egurrezko koilara batekin itsatsitako haragi edo / eta tipula zatiak askatu (horrela, zartagina garbitu eta saldari izugarrizko zaporea emango dio), gorde.\nPiperbeltza salda prestatzeko, alde batetik kazola txiki batean esne-gaina\ngehitu eta ondoren piperbeltza. Sutara jarri eta irakiten hasten denean, sua\nitzali eta plater bat gainean jarri, horrela esne-gaina infusionatuko dugu, piperbeltzaren zaporea hartu dezan, 10 minutuz gorde. Ondoren esne-gaina zartaginari gehitu piper-bolak kenduz (gero bukaeran gehituko ditugu).\nBeste kazola batean haragi-salda gehitu eta sutan jarri, murriztu nahi dugu (geratzen den salda zapore handiagoa izateko), hasiera duen kantitatearen\nerdia bukaeran izango dugu, 10 bat minutu.\nZartagina su intentsitate erdian jarri eta esne-gaina irakiten hasten denean, haragi-salda eta tipula\ngaineratu, handik bi minutuetara haragi medailoiak, suaren intentsitatea jaitsi eta haragia berotu arte eduki.\nLehen kendu ditugun piper-bolak gehitu, zerbitzatu.\nARROZA SALDATSUA GANBA, ORBURU ETA TXIPIROIEKIN


txintxarri.eus: Parapetasonik jaialdia bueltatuko da Lasarte-Oriara\nParapetasonik jaialdia bueltatuko da Lasarte-Oriara\nLau urteko etenaldia eta gero, kontzertuz beteriko bosgarren edizioarekin bueltatuko da jaialdia herrira\n2012. urtean egindako Parapetasonik jaialdia.\nTxintxarri 2019/01/11 16:23\nUztailaren 27an egingo dute musika jaialdia. Lau urteko etenaldia izan du Parapetasonik jaialdiak, baina berrikuntza eta guzti itzuliko da aurtengo udaran.\nUdako jaialdia iritsi bitartean, Gipuzkoa zeharkatuko duen Zital Sessions kontzertu zirkuitua antolatuko dute; bost emanaldi bilduko dituzte bertan, eta otsailaren 1ean izango da lehena, Trintxerpeko Mogambo aretoan.\nHorrez gain, irudi berria izango du jaialdiak: "Umorea izango du ardatz, eta kontzertuetan agerikoak izan ohi diren estereotipoekin jokatzea proposatuko du". Antolatzaileek iragarri dute kontzertuez gain, esperientzia berezi bat ere eskainiko dutela.


Deskolonizatzeak badu bere grazia\n[Itsaso Zubiria Etxeberria] Festa baten berri izaten dugunean normalena da galdetzea “zein da egitaraua?”, “zer antolatu dute?”, zer egongo da?”. Kartelari erreparatzen diogu. Ikuskizunari. Ohitu gara kartel indartsuak ikusten, punta-puntako taldeen kontzertuetara joaten. Eta horrelakorik ezean, komentario aski entzuna: “Aurtengo kartela eskasa da”. Baina inor gutxi aditzen da festa ereduaz hizketan. Egitarau ahalik eta sendoena bai, baina antolatzeko moduari, ditugun baliabideei...\n[Miren Osa Galdona] 1989 inguruan hasi ziren Bilboko erredakziotik lehen orriak idazten, bai behintzat modu formalean. Euskaldunon Egunkaria sortzen ari ziren garaiotan ARGIAkoak, eta bi proiektuen artean partekatzen zuten erredakzioa. Anaitasuna aldizkaria hamar urte lehenago itxi zuten, baina euskal kazetaritzarekiko grinak bizirik jarraitzen zuela argi geratu zen. Hala, ARGIAn lur hartu zuten Anaitasunako hainbat kazetarik. Laura Mintegi eta Antton Azkargorta, besteak beste. Eskulana ez...\nEz gaizki ulertu titularra, irakurle, etxe honetan ere ez dugu bereziki maitea ahuntzek lagundutako asto armatuen ospakizun eguna, eta ARGIAren mendeurreneko ospakizun nagusia egun berean tokatu denez, “hispanitatea”ren egunari buelta emateko baliatuko dugu, “deskoloniza gaitezen”. Donostiako Trinitate plaza izango da erdigunea. Probestu nahi da komunitatea elkartzeko, euskaltzale orori irekia izango den ospakizun bat egiteko, ARGIA kalean, denen eskura jartzeko. Argia...


Greba mugagabea hasiko dute Navarplumaneko langileek, mehatxuen eta erabateko prekarietatearen aurka\nHeldu den otsailaren 1ean, ELAk greba mugagabea hasiko du Navarpluman, aparteko enpresa-hitzarmen bat eskatzeko, non oraingo lan-baldintzak arautu eta hobetu behar diren, Nafarroako Ehungintzaren Hitzarmena oinarri hartuz. Navarplumak Martikoren partaidetza du, eta ahate-lumak eraldatzen aritzen da. Horregatik otsailaren 1ean, 11:00etan, langileak enpresaren ateetan elkarretaratuko dira (Arazuri-Orkoien industrialdea, B karrika, 18), eta hedabideen aitzinean agertuko dira.\n2018ko apirilean, eta enpresak jarritako eragozpenak eragozpen, ELAk hiru ordezkariak lortu zituen hauteskunde sindikaletan, eta kidegoa antolatzeari ekin zion, aparteko enpresa-hitzarmen bat negoziatzeko asmoz. Navarplumako Zuzendaritzak, aldiz, ez du onartu ordezkaritza sindikala, eta langileekin negoziatzen saiatu da. Dena dela, langileek uko egin diote enpresaren azken eskaintzari. Eskaintzaren puntuak hauexek: soldata-izozketa hiru urtetarako, plus txiki batzuk ez finkagarriak, eta laneko janzki bakar bat. Hori dela-eta, greba mugagabean hasi dira.


Nerea Dominguez eta Joanes Txurruka, Espainiako Igeriketa Txapelketara – Zubiaurre igeri elkartea\nHome > albisteak > Nerea Dominguez eta Joanes Txurruka, Espainiako Igeriketa Txapelketara\nNerea Dominguez eta Joanes Txurruka, Espainiako Igeriketa Txapelketara\nNerea Dominguez (12 urte) eta Joanes Txurruka (14 urte) Zubiaurre Igeri Elkarteko igerilariek Espainiako Igeriketa Txapelketan parte hartzeko txartela eskuratu dute.\nTxurrukak atzo eta herenegun Tolosan jokatu zen infantil mailako Euskal Herriko Neguko Txapelketan egin zuen Espainiako gutxieneko denbora 100 metro bizkar frogan. Horrez gain, 100 metro eta 200 metro bizkar frogetan Euskal Herriko txapeldun geratu zen.\nNerea Dominguez igerilariak, berriz, Azpeitian jokatu zen Gipuzkoako Eskolarteko Txapelketan lortu zuen Espainiako Txapelketarako klasifikatzea, 400 eta 800 metro krol estiloan.\nDominguezek martxoaren 17an eta 18an Castellon jokatuko den Espainiako Eskolarteko Txapelketan hartuko du parte, eta Txurrukak, martxoaren 24an eta 25ean Pontevedran izango den Espainiako Neguko infantil mailako Txapelketan, eta uztailean, Madrilen, Infantil mailako Espainiako Txapelketan.\nAsteburuan Tolosan parte hartu zuten gainerako igerilariek ere,emaitza bikainak lortu zituzten. Eritz Etxanizek, esaterako, 3. postua eskuratu zuen 100 metro estilotan.\nZorionak denoi, eta zorte on datozen lehiaketetan!\nInfantil mailako Neguko Txapelketa, Tolosan\nBergaran eta Eibarren dituzte hitzorduak taldeko gazteenek


Nola hartu behar diren inspirazioneak\nInspirazioneen hitzaz aditzentugu Iainkoak gure baitan egiten dituen erakhartze, eranzute, barreneko ausiki, argi eta ezagutza guziak, noiz ere aitzintzen baitzaio gure bihotzare bere benedizinoez aita bati dagokan arthaz eta amudioz gure atzartzeko, iraikhiteko, ertxatzeko eta erakhartzeko bertute sainduetara, zeruko amudiora, erresoluzione onetara, finean gure sekulako ontasunera garamatzaten gauzetara.\nBadio espos sainduak hori dela athearen bulkatzea, eta bere espos andrearen bihotzari minzatzea, haren iratzartzea lo datzanean, hari oiu egitea, haren deitzea kanpoan denean, haren gonbidatzea bere eztitik iatera, bere baratzean sagarrak eta loreak biltzera, eta bere boz eztiaz kantalaritzera haren beharrietan.\nKonparazione baten beharra dut ene erranaren adiarazteko. Ezkontza baten osoki egitekotzat, hirur gauza behar dira, nohork ezkondu nahi duen donzeillaz edo andre gaiaz bezanbatean. Lehenik erraiten zaio norekin ezkonduko den; hark gero erakusten du on zaiola, eta azkenean bere konsentimendua emaiten du. Halaber Iainkoak nahi duenean gure baitan, gure eskuez eta gurekin batean zenbait karitatezko obra handi egin, lehenik hura deklaratzen derauku bere inspirazioneaz gero hura on ea ederetsten dugu, azkenean konsentitzen dugu. Zeren nola bekhatutan iautsteko hirur pausu baitira: tentazionea, atsegina eta konsentimendua; halaber hirur gradu dira bertutetara ikhaiteko; Iainkoa ganikako inspirazionea, tentazinearen kontra, inspirazionean hartzen dugun atsegina, tentazioneak eskaintzen deraukun plazeraren kontra, eta inspirazionearei emaiten diogun konsentimendua tentazioneari egin giniozokeon amoraren kontra.\nInspirazioneak iraun baleza ere bizi garen mende guzian ezginatezke hargatik niholarako maneraz Iainkoaren gogarako, hartan lakhetzen ezpalitzaigu; aitzitik haren maiestate saindua ofensa liteke, egin zen bezala Israeltarren kontra, zeren berrogoi urthez, berak dioen bezala, egon zen hekin aldean, gonbidatzen zituela onera bihur zitezila, eta egundaino etzuten haren hitza enzun nahi izan: hargatik bere haserrean hekin kontra zin egin zuen, sekulan etzirela sartuko haren errepausuan. Manera berean aitonen semea, denbora handiz donzeilla bat serbitzatuz gero hagitz desobligatua lizate, gero ere nahi ezpalio niholatan hitz eman desideratzen duen ezkontzaz.\nInspirazionetan nihork hartzen duen atsegina abiadura handia da Iainkoaren loriara, eta iadanik atsegin hura dela bide, halakoa hasten da Iainkoaren maiestatearen gogarako izaiten, ezen atsegin hura eztelarik oraino konsentimendu oso bat, guziarekin ere hartarako preparamendu nolazbaitekoa da, bai eta seinale ona da, eta probetxu handizko gauza atsegin hartzea Iainkoaren hitzaren enzuteaz, zein enzute kanpoko inspirazione bat bezala baita. Gauza ona da halaber eta Iainkoaren gogarakoa barreneko inspirazionetan plazer hartzea. Plazer hartaz espos Andre sakratua minzo denean hunela dio, Ene arima urtu da bozkarioz ene maitea minzatu den orduan.\nOrobat ere kontentik dago aitonen semea serbitzatzen duen donzeillaz, eta badaduka faboratua dela dakusanean atsegin duela hark egiten dioen serbitzuaz.\nFinean konsentimenduak konplitzen du bertutezko obra, zeren inspiratu izan garenean eta inspirazionean lakhetuz gero emaiten ezpadiogu Iainkoari gure konsentimendua, neurrigabeki eskergabe gare haren Iainkozko maiestatearen aldera, ezen badirudi hortan mesprezio geiago badela. Hori gertatu zitzaion espos andreari, zeren bere maitearen hitz eztiak ukitu zioelarik bihotza bozkario saindu batez, badarik ere etzioen athea ideki, bainan eskusa ezdeus bat eman zioen, hargatik esposa samurturik ioan zen urrunago eta hura utzi zuen. Halaber baldin aitonen semeak donzeilla bati denbora handiz iarraiki eta bere serbitzua onetsarazi ondoan, balekusa arbuiaturik eta mesprezaturik dagoela, arrazoin geiago luke haserretzeaz, izan zukeien baino hari begitartetik egin ezpalio, eta haren ioan-etorriak onetsi ezpalitu. Harezazu bada borondate Filothea, Iainioak egin plazer derauzkitzun inspirazioneen bihotz onez hartzeko, eta hel ditezinean sar arazkitzu, eta egiezu begitarte, zurekin ezkontzeko desira duen zeruko erregeren anbasadorei bezala. Enzun ezazu plazerki zer erraitaen derautzuten, konsidera zazu nolako amudiorekin inspiratzen zaren, eta egiozu inspirazione sainduari amor. Emozu konsentimendu, ordea oso, amoriozko eta finko bat, zeren manera hartan ezin obliga dezakezun Iainkoak idukiko du bere burua zure gana obligaturik zure afekzionea gatik; ordea inspirazioneak konsenti detzatzun baino lehen kontuzko, extraordinariozko eta lehen ez bezalako gauzetan, engana zaitezin beldurrez, konseilla zaite bethi zure gidariarekin, froga dezantzat ea inspirazionea denz egiazkoa, ala falsoa, zeren etsaiak dakusanean arima batek laster konsentitzen dituela inspirazioneak hainitzetan ekhartzen dio falsorik haren enganatzeko, baina sekulan eztaidike deus, hark bere gidaria humilki obeditzen dueino.\nKonsentimendua emanik, behar dira artha handirekin inspirazionearen arauerako obrak bilhatu eta egin, zein baita egiazko bertutearen mukurua; ezen konsentimendu idukitzea bihotzean, hura obratu gabe, hori lizate mahasti bat landatzea eta ez nahi izaitea mahatsik ekhar dezan.\nBada hunetakotzat miragarriki on da goizeko eginbidea, eta lehen erakusi ditudan aparta espiritualak ongi egitea, zeren bide hartaz preparañtzen gara ongiaren egitera, ez xoilki preparazione jeneral, bainan oraino partikular batez.


Azaroaren 11n, Short Sea Shipping jardunaldi berri bat Bilboko Portuan - Bilbaoport\nBilboko Portuko V. ipuin lehiaketaren oinarriak\nAzaroaren 11n, Short Sea Shipping jardunaldi berri bat Bilboko Portuan\nTopaketan Distantzia Laburreko Itsas Garraioaren sektoreko hizlari nabarmenek hartuko dute parte\nBilboko Portuak datorren azaroaren 11n, Distantzia Laburreko Itsas Garraioa Sustatzeko Espainiako Elkartearen Urteko Konferentziaren beste edizio bat hartuko du, SPC-Spain elkarteak berak eta Bilboko Portuko Agintaritzak antolatuta eta Finnlines, Bureau Veritas eta Ewals Cargo Careren babesarekin.\nTopaketa Bilboko Portuko Agintaritzak Santurtzin dituen Bulegoetako Ekitaldi-aretoan egingo da, eta Distantzia Laburreko Itsas Garraioaren etorkizunari buruz hitz egingo da, salgaien mugikortasun iraunkor eta eraginkorrarekiko konpromisoaren testuinguruan, eta Brexita indarrean sartzeak, Suezko Kanala blokeatzeak eta logistikan sortutako arazoek markatutako urte batean. Programak garraio arina, eraginkorra, berritzailea, jasangarria, eta inguruarekiko eta gizartearekiko arduratsua bermatzen duen oinarrizko elementua den DLIGaren eginkizuna aztertuko du.\nShortSea / Bilbao topaketaren programa irekiera-saioarekin hasiko da, Elena Seco SPC-Spain presidentearen, Ricardo Barkala Bilboko Portuko Agintaritzako presidentearen, Francisco Toledo Estatuko Portuetako presidentearen, Mª José Rallo Garraio, Mugikortasun eta Hiri Agenda Ministerioko Garraio Idazkari Nagusiaren eta José María Amundain Euskal Jaurlaritzako Garraio, Mugikortasun eta Agenda sailburuordearen parte-hartzearekin.\nOndoren, 4 mahai-inguru egingo dira, eta horietan parte hartuko dute itsas kate intermodalean parte hartzen duten agenteetako profesionalek: itsas zerbitzuak ematen dituzten ontzi-enpresak, portuak garraio-katearen ezinbesteko kate-maila gisa, errepide-operadoreak eta kargagailuak, eta Administrazioa. Mahai-inguruetan gai hauek landuko dira: “Kate intermodal jasangarriago baterantz”; “Garraio adimentsu eta jasangarrirako proiektuen finantziazioa”; “Digitalizatu eta automatizatu, garraio-katean eraginkortasuna eta jasangarritasuna irabazteko”; eta “Brexitetik ikasitakoak. Mugako kontrolen eraginkortasuna DLIG bultzatzeko”.\nGeroago, ia 20 urtez SPC-Spain-eko presidentea izan den Manuel Carlieren ibilbidea aintzatesteko Ohorezko Bazkide izendatuko dute, Bilboko Portuko instalazioetara bisita teknikoa egingo da eta Benito Núñez Quintanilla Merkataritza-nabigazioko Zuzendari Nagusiak ekitaldiari amaiera emango dio.\nEdukiontzien terminala, distantzia laburreko trafikoan espezializatutako ontziekin\nJardunaldia presentziala da, toki-kopuru mugatua du, eta ShortSea / Bilbora joateko izen-ematea esteka honetan egin daiteke.\nBilboko Portua liderra da Distantzia Laburreko Itsas Garraioan, Atlantikoko fatxadako Espainiako portu nagusia eta Europako iparraldearekiko eta Erresuma Batuarekiko trafikoan lehena. Estatuko trafikoaren % 19 Europa Atlantikoarekin eta trafikoaren % 24 Erresuma Batuarekin mugitzen du, baita trenbideko edukiontzi-trafikoaren % 23 ere.\nBilbao Europa kontinentaleko 207 portutara eta Erresuma Batuko eta Irlandako 66 portutara konektatuta dago, astean 33 zerbitzu erregularrei eta enpresek eskaintzen dituzten edukiontzi, konbentzional, ro-ro eta solido-zerbitzuei esker; horietako batzuek ehun urte baino gehiagoko esperientzia dute, eta mota guztietako trafiko eta ontzien DLIGn espezializatuta daude.\nBere instalazioetan, kontainer, breakbulk eta ro-ro terminalak ditu; eta Mugako Kontrol Postua, Europar Batasuneko kide ez diren herrialdeentzat, orain Erresuma Batua den bezala. Ildo horretatik, Brexita indarrean sartzeak ekarri dituen eskakizunetarako prestatu da Bilboko Portua, eta Brexit modulu bat ezarri du e-puertobilbao plataforma elektronikoan – bezeroen zerbitzurako tresna bat, prozesuak eta eragiketak arintzeko -, EBtik kanpoko Erresuma Batuarekin egiten diren eragiketak lehen bezain arinak eta azkarrak izan daitezen, Bilboko Portuko bezeroen lehiakortasunari laguntzeko.\nAurrekoaIgandean KAI JAI, Bilboko Portuaren Eguna, ospatuko da berriro Getxoko gurutzaldi-terminalean\nHurrengoaBilboko Portuko Agintaritzak bere flota ibilgailu jasangarriagoekin berritu du\nAktualizazioa: 01/25, 23:02-etan\nBilboko Portuko Agintarintza\nBulego nagusien eraikina\nBilboko Portuko Agintarintza https://www.bilbaoport.eus/eu/ Bilboko Portuko Agintarintza Bilboko Portuko Agintarintza Bilboko Portuko Agintarintza\nBilboko Portuko Agintarintza Hedapeneko Kaia (Ugaldebietako sarbidea) - (Bulego nagusien eraikina) 48980 Santurtzi Bizkaia Espainia\n(+34) 944 871 200, (+34) 944 871 288, Kontaktua\n© Copyright 2022 Bilbaoport - Eskubide guztiak erreserbatuta - Pribatutasun politika (GPRD)


1. 1900-1939 bizkaiera literatur prosa a latsibi 0145\nGaur arratsaldean uriko astorik andienak, karlista saldu batek, ostikada batzuk emon dautsuzala yakin dot eta erdi-erritar ta adiskide ona zaitudan aldetik zeu ikustera nator.\n2. 1900-1939 gipuzkera antzerkia muj 0212\nMOSK.: Berriketa guchi emen... Zuk egin zazu esandakoa, bestela ostikada galanta artuko dezu... nonbaiten.\n3. 1900-1939 gipuzkera literatur prosa santuen bizitza laburrak 0111\nBaña Palben deuna, erregearen aizkidearen asarrearen asarreak ez zuan bildurrtu, ta gotzai batzarr bat egiñik Kirsapi-ren aide izan arren, Eutikes ziñauslea siñismenaren kaltez zebillelako gaizetsi zuan, eta orduan Eutikes-en aizkideak baturrik, Palben deuna bere tokitik bota naiez, bere gañera oldarrka yausi, zigorrtu, ostikada ibili, ta zaurituta gero, Oigitora atzerrituta bidali zuten.\n4. 1900-1939 sailkatu gabeak hilabetekari, noizbehinkariak,..... karmargia 1934 00008\nBein baten Andoni'kin autortu zan mutil gazte batek bere amari ostikada bat emon eutsala autortu eutson.\n5. 1940-1968 gipuzkera saiakera-artikuluak lek 0123\nMaitetasun bat-berak, ostikada berezia, reactio berezia du bakoitzagan.\n6. 1969-1990 bizkaiera literatur prosa onaind 0232\n237 Orrela esan eban; eta, urreraturik, ostikada bat emon eutsan ipur-txuntxurrean, zoro antzo; baiña ez eban bidetik jaurti al izan, gizurenak tinko be tinko berean iraunik.\n7. 1969-1990 bizkaiera literatur prosa b. otazua 0202\nBaña jazoki au izan zan, ostikada bateaz jaten nengoan azurra kentzen ausartu zalako.\n8. 1969-1990 euskara batua ikasliburuak euskara lantzen/1 0158\n5. Andonik eman zidan ostikada ez dut oraindik ahaztu.\n9. 1969-1990 euskara batua haur-/gazte-literatura x. mendiguren b. 0021\nKeesek suila bete ur atera zuen ibaitik, ostikada batez ireki zuen ate kirrinkaria eta barrura sartu zen.\n10. 1969-1990 euskara batua haur-/gazte-literatura m. altuna 0074\n11. 1969-1990 euskara batua haur-/gazte-literatura j. urkijo 0009\n- Joxemaloren astoak sekulako ostikadak ematen dizkik, laguntxo.\n12. 1969-1990 euskara batua haur-/gazte-literatura j. urkijo 0009\nEz duk nahi izango ostikada bat aho erdian ematerik, ezta?.\n13. 1969-1990 euskara batua haur-/gazte-literatura j. urkijo 0009\nPatxik ederto zekien astoaren ostikaden berri, baina ez zuen amore eman nahi.\n14. 1969-1990 euskara batua haur-/gazte-literatura a. letamendia 0087\n- Dena den, ez iezadak gehiago horrenbeste indarrez ostikadarik eman.\n15. 1969-1990 euskara batua haur-/gazte-literatura l. azkune 0138\n- Beste ostikada batzuk eman behar zizkioat.\n16. 1969-1990 euskara batua literatur prosa p. lizarralde 0023\nMax-ek ostikada batez ireki zuen atea.\n17. 1969-1990 euskara batua literatur prosa p. zabaleta 0033\nNeri bernezurrean ostikada bat jo zidan norbaitek eta izar guztiak ikusi nituen.\n18. 1969-1990 euskara batua literatur prosa p. zabaleta 0033\nNik, azkar asko, ostikada bat eman nion zikin hari.\n19. 1969-1990 euskara batua literatur prosa p. zabaleta 0033\nBaina litekeena da nire ostikada errugaberen batek hartu izana.\n20. 1969-1990 euskara batua saiakera-artikuluak l. larrañaga 0359\nZineak berak euskerari ematen dion ostikada euskeraz ez dalarik ez al degu geuk aunditzen eta sakontzen gure alkarrizketak gure izkuntzan egiten ez ba ditugu?.\n21. 1969-1990 euskara batua saiakera-liburuak i. zaldua 0042\n22. 1969-1990 sailkatu gabeak egunkariak zubk 0001\nOituta egoan bera orretara eta irribarrez artu eban emon nai izan eutsen ostikadea.\n23. 1991> bizkaiera saiakera-artikuluak p. atutxa 00081\n24. 1991> euskara batua ikasliburuak baietz/4 0021\n9- Zeure aulkitik altxatu gabe, jo itzazu bi ostikada lurrean.\n25. 1991> euskara batua ikasliburuak esaizu/bbb1 0045\nAieneka doa erregek ipurdian emandako ostikada dela eta.\n26. 1991> euskara batua ikasliburuak igeriketa 00039\nAntolaketa: Gorputza horizontal, igerilekuaren ertzari helduta besoak flexionaturik indartsu besoak luzatu eta saiatu gorputza ertzetik ahalik eta urrutien bidaltzen eta kroleko ostikadaz berriro ertzera itzultzea.\n27. 1991> euskara batua haur-/gazte-literatura n. anzizar 00040\nAurreko aldeko hankek, airean jarririk, ostikada ederrak botatzen zituzten noraezean. Atezatu egin nintzen. Zaldia gertuegi zegoen.\n28. 1991> euskara batua haur-/gazte-literatura f. juaristi 0058\nTraidorea zela leporatu zioten eta orduan Imanolek, herio suhar, laurei eraso zien, eta haiek maila-mailatuta utzi zuten, eman zizkioten ostikada eta ukabilkadez.\n29. 1991> euskara batua haur-/gazte-literatura a. ortiz de landaluze 0085\n(...) barrenean, futbol-baloiaren itxurako mantxa marroi izugarria paparrean, margo tantak gonaren aldean, urratu handiak albo bakoitzean (poltsikoen bila ibili zenean egindakoak), Jonen ostikadaren marka eta belarraren mantxak bizkarrean, inoiz kentzen ez diren horietakoak.\n30. 1991> euskara batua haur-/gazte-literatura j. urkijo 0021\nTxikito, pentsatu zuen, ostikadak emanez askatu nahian, hauek nire larrua nahi diate.\n31. 1991> euskara batua literatur prosa x. galarreta 0029\nEta futbol partidua bada, futbolariek baloiari emandako ostikada hotsa ere belarriratuko (...)\n32. 1991> euskara batua saiakera-liburuak atletismoa 00001\nEra berean, Espartan episkiros izeneko pilota jokoak gerla prestatzeko balio zuen. Atenas eta Erroman ere, izkribuen arabera, pilota jokoak aisialdia betetzeko edota osasuna hobetzeko ziren. Erromako legioek harpastum izeneko jokoa Europako leku guztietara zabaldu zuten. Honetan kolpeak eta ostikadak nagusi ziren.\n33. 1991> euskara batua saiakera-liburuak kirolentrenamendua 0105\nBeraz, nagusiki bi abiadura mota ikus ditzakegu, alde batetik abiadura ez-ziklikoa (jauziak, jaurtiketak, ostikadak...), eta bestetik, abiadura ziklikoa (korrika, txirrindularitza, edo igeriketako mugimendu errepikatuen azkartasuna).\n34. 1991> sailkatu gabeak egunkariak egunk 1995 0032\nJoseba Agirre: Politiko bati baino gehiagori emango nioke nik ostikada\n35. 1991> sailkatu gabeak egunkariak a. osa 0039


» 2008 » Abuztua » 16 Zumaiako Arraun Elkartea\nArchive for Abuztua 16th, 2008\tTelmo Deun bederatzigarren Zarautzen\nPublished 2008(e)ko Abuztuak 16\tAlbisteak\nLeave a Comment\tTelmo Deun bederatzigarren sailkatu da Zarauzko Estropaden lehen jardunaldian. Bihar, aurreneko txandan aterako da, gaurko denboren arabera osatuko baitira txandak. Gaurko denborak kontuan hartuko dira azken sailkapenerako. Hauek dira biharko txandak:\n1. Zumaia, Cabo da Cruz, Arkote eta Laredo.\n2. Orio, Zarautz, Hondarribia eta Tiran.\n3. Castro, Urdaibai, Pedreña eta San Pedro.\nSailkapenak ‘sailkapenak’ atalean daude. Hauxe da Luxiaren balorazioa: “Ez dugu arraunean egin. Hasieratik gaizki hasi gara, eta ez dugu erreakzionatzen jakin. Bestela, harrigarria izan da zenbateko aldeak egon diren. Esaten da Zarautzen lehen eta bigarren kaleak direla onenak, baina gaur, kanpoko biak hobeak zirela uste dut. Ez da aitzakia, guk ez baitugu lan ona egin. Bihar, txanda irabazten saiatuko gara, eta ea Tirani lau segundoko tartea kentzen diogun, sailkapen nagusian postu bat gora egiteko”. Babesleak


Planetarioak mahai-inguruak antolatu ditu ikasle eta familiak aholkulariekin elkartu eta adituen esperientziaren bitartez STEM zer den aditzera emateko.\nMahai inguru hauek STEM Planeta izeneko hezkuntza-programaren baitan kokatzen dira, eta horren helburua STEM (ingeleseko sigletatik zientzia, teknologia, ingeniaritza eta matematika) zer den ezagutaraztea da, arlo horietan orokorrean ikasleen artean bokazioak sustatzeko, eta bereziki, nesken grina pizteko. Zentzu horretan, diziplinak hurbiletik ezagugu nahi dituzten DBHko neska-mutilak, gazteak, familiak eta irakasleaentzat prestatu ditugu jardunaldi hauek. Hizlari moduan adituak, ikerlariak, irakasleak eta ikasleak izanen dira. Sarrera doan aretoa bete arte.\nJardunaldi parte-hartzaileak egin nahi ditugu eta publikoak galderak egin ditzala nahi dugu, euren zalantzak eta kezkak plazaratu ditzaten. Adituek euren esperiantzia nolakoa izan den agertuko dute.\nmaiatzak 2 asteazkena\nS32 Elikadura + katea + S34 Osasuna\nMaría Jesús Grilló (IDAB/CSIC)\nSarah García (IDAb/CSIC)\nMaría Sola (CINFA)\nMaite Solas UNAV\nCarol Bejarano (IDEN BIOTECHNOLOGY)\nSusana Grocin ((IDEN BIOTECHNOLOGY)\nmaiatzak 3 osteguna*\nS3.5 Turismo integrala + S3.6 Sorkuntza industriak eta industria digitalak\nAna Monreal (IAR)\nAmbrosio Liceaga (ISC)\nJosu Irisarri (I2TEC)\nOnintza Sayar (Pharmamodelling)\nJavier Lacunza (NICDO-Baluarte)\nApirilaren 25ean lehenbiziko mahai ingurua ospatu zen, eta horretan, Marian Garayoa (AIN), Ibai Inziarte (Aldakin), Joaquín Sevilla (UPNA), Mónica Aguado (CENER) eta Inés Castiella (GAMESA) Automobilgintza eta mekatronika alde batetik eta Energia berriztagarriei buruz hizketan aritu ziren.\nHiru egunetan publiko mota berarentzat zuzentzen dira, planetarioan 19:00etan izanen dira eta apirilaren 21etik maiatzaren 3ra bitarte antolatuko den STEM Astearen baitan programatu dira. Sarrera doan aretoa bete arte.\nHemen Nafarroako Zientzia, Teknologia, Ingeniaritza eta Matematika (STEM) ikasketak aurkituko dituzu.\nInformazio gehigo www.stemplaneta.eus webgunean\nLehenbiziko mahai-ingurua apirilaren 25ean izan zen.


Nola sartu eGelaPortfolio-n?\neGelaPortfolio esperientziak, ikastaldiak eta ikasketa prozesuan zehar lortutako emaitzak portfolio elektronikoa bidez , gorde eta aurkeztea ahalbidetzen duen tresna da. Azalpen honetan zer ikasi den adieraztea baino garrantzitsuagoa da nola eta noiz lortu den.\nBeraz, eGelaPortfolion ondokoa egin daiteke:\nKonpetentzien garapenerako prozesu horretan izandako lorpenak bildu, adibidez: egindako lanak, lortutako ziurtagiriak, azterketen emaitzak, etab.\nHelburu ezberdinak nola lortu direnari buruzko hausnarketa eta azalpena eta konpetentzi horiek lortzeko jarraitutako prozesua.\nAzalpen edo istorio honi forma ematen joateko, praktiketan edo laborategian egindako lanak, bideoak, audioak edo egindako aurkezpenen argazkiak, zenbait esperientziei buruzko gogoetak … gehi daitezke.\nGainera, eGelaPortfolio-n ondokoa egiteko tresnak daude:\n“Edukiak” sortu eta antolatu: zure curriculum vitae, fitxategien biltegia, egunkariak, blog bat, etab.\nOrri ezberdinen bidez portfolio elektronikoa sortu, non beste online plataforma edo sare sozialetan duzun edukia aprobetxatu ahal izango den baita.\nBeti izango da aukera, eduki horiek zein pertsona edo pertsona taldek ikus ditzakeen eta zein eperen barruan kontrolatzeko. Beraz, ebaluatu behar den txosten bat, deialdi edo lehiaketa batean aurkeztu beharreko orri publiko bat sortu, edo norbere curriculum vitae -aren euskarri elektroniko bezala erabil daiteke.\nEskuliburu honetan eGelaPortfolio-k dituen oinarrizko atalei eta hauen antolakuntzari buruzko azalpena jasotzen da. Gainera, portfolio elektronikoa sortu eta orriak aurkezteko gida azkarra eskaintzen da. Informazio gehiago edo zehatzagoa behar izanez gero, Maharari (eGelaPortfolio oinarritzen den aplikazioa) buruzko eskuliburu ofiziala kontsulta daiteke.


Limeuil - Wikipedia, entziklopedia askea.\nJean-Claude HERVE (2014-2020)\n44° 53′ 07″ N, 0° 53′ 20″ E / 44.885277777778°N,0.88888888888889°E / 44.885277777778; 0.88888888888889Koordenatuak: 44° 53′ 07″ N, 0° 53′ 20″ E / 44.885277777778°N,0.88888888888889°E / 44.885277777778; 0.88888888888889\nLe Bugue, Alles-sur-Dordogne, Paunat eta Saint-Chamassy\nLimeuil (frantsesez eta ofizialki: Limeuil) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 354 biztanle zituen.\n2007an Limeuil udalerrian erroldatutako biztanleak 345 ziren. Familiak 148 ziren, horien artean 50 pertsona bakarrekoak ziren (29 bakarrik bizi ziren gizonak eta 21 bakarrik bizi ziren emakumeak), 57 seme-alabarik gabeko familiak ziren, 25 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 354 etxebizitza zeuden, 155 familiaren etxebizitza nagusia ziren, 180 bigarren erresidentzia ziren eta 20 hutsik zeuden. 249 etxeak ziren eta 77 apartamentuak ziren. 155 etxebizitza nagusietatik 113 bere jabearen bizilekua ziren, 29 alokairuan okupaturik zeuden eta 13 doan lagata zeuden; 9 etxek bi gela zituzten, 28 etxek hiru zituzten, 53 etxek lau zituzten eta 65 etxek bost zituzten. 98 etxek euren parking plaza propioa zuten azpian. 72 etxetan ibilgailu bat zegoen eta 66 etxetan bat baino gehiago zituzten.\nLimeuil udalerriko biztanleria-piramidea 2009an .\n2007an lan egiteko adina zuten pertsonak 201 ziren, horien artean 136 aktiboak ziren eta 65 inaktiboak ziren. 136 pertsona aktiboetatik 120 lanean zeuden (72 gizon eta 48 emakume) eta 16 langabezian zeuden (9 gizon eta 7 emakume). 65 pertsona inaktiboetatik 26 erretiraturik zeuden, 13 ikasten zeuden eta 26 "bestelako inaktibo" gisa sailkaturik zeuden.\n2009an Limeuil udalerrian 152 unitate fiskal zeuden, 338 pertsonek osaturik. Pertsona bakoitzeko diru-sarrera fiskalaren mediana urteko 14.744 euro zen.\n2007an zeuden 31 komertzioetatik, 2 janari enpresak ziren, 1 bestelako produktu industrialen fabrikazioko enpresa zen, 3 eraikuntza enpresak ziren, 5 ibilgailuen saltze eta konpontze enpresak ziren, 7 ostalaritza eta jatetxe enpresak ziren, 2 higiezinen enpresak ziren, 7 zerbitzu enpresak ziren, 1 administrazio publikoko enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 8 zerbitzu publikoetatik, 1 ibilgailuen ikuskaritza teknikoko lekua zen, 1 igeltseroa, 1 iturgina, 1 argiketaria, 2 jatetxeak eta 2 higiezinen agentziak.\n2000. urtean Limeuil udalerrian 19 nekazaritza-ustiategi zeuden, 266 hektarea erabiltzen.\nPaunat (3,2 km)\nSaint-Chamassy (3,4 km)\nAlles-sur-Dordogne (3,5 km)\nAudrix (4,6 km)\nTrémolat (4,7 km)\nLe Bugue (4,8 km)\nLe Buisson-de-Cadouin (5,0 km)\nBNF: 15251887k (data)\nOrriaren azken aldaketa: 28 abendua 2019, 18:16.